Korea Utara Dilaporkan Catat Kes Pertama COVID-19, Pesakit Bakal Dihukum

Pemimpin Korea Utara, Kim Jong-un telah mengadakan satu pertemuan tergempar bersama pemimpin negara berkenaan selepas seorang rakyatnya dipercayai telah dijangkiti COVID-19, menjadikan beliau pesakit pertama COVID-19 di negara berkenaan.

Menurut laporan media antarabangsa, individu berkenaan merupakan pelarian yang telah lari ke Korea Selatan tiga tahun lalu dan kembali ke negara asal baru-baru ini. Lebih memilukan, individu berkenaan dilaporkan telah melintasi negara secara haram.

Ini adalah kes pertama yang diakui oleh kerajaan Korea Utara di mana mereka tidak merekodkan sebarang kes COVID-19 sebelum ini.

North Korea reports first suspected case of COVID-19: KCNA https://t.co/cXCzrP8DYm pic.twitter.com/cGMuArOtCm

Berdasarkan laporan, Korea Utara telah mengeluarkan arahan lockdown serta kawalan maksimum buat bandar Kaesong, bandar mana kes COVID-19 itu dikesan. Setiap orang yang pernah berhubung dengan individu berkenaan telah disaring bagi mengelakkan virus berkenaan tersebar ke bandar lain.

Buat masa ini, keputusan ujian masih belum diumumkan tetapi ia sudah cukup serius sehinggakan Kim perlu membuat perjumpaan tergempar untuk kes ini.

Ia merupakan satu kesalahan besar buat rakyat Korea Utara yang keluar negara tanpa pengetahuan pihak berkuasa. Tiada siapa yang tahu apa bentuk hukuman yang bakal dihadapi suspek pertama kes COVID-19 Korea Utara ini nanti.

Setakat ini, sekitar 15 juta orang di seluruh dunia telah dijangkiti COVID-19 tetapi terdapat 12 negara yang masih mencatat sifar kes. Baca lagi pada pautan di bawah.

15 Juta Orang Dijangkiti Di Seluruh Dunia, Manakala 12 Negara Ini Masih Catat Sifar Kes COVID-19

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?


Korea Utara Isytihar Menang Lawan COVID-19, Kim Jong Un Diangkat Sebagai Wira

Pemimpin Korea Utara Kim Jong Un mengisytiharkan kemenangan ke atas COVID-19, manakala kakaknya, Kim Yo-jong dalam satu ucapan mendakwa bahawa Kim sendiri mengalami demam dan menyalahkan Korea Selatan di atas wabak itu sambil berikrar akan membalas dendam.

Agensi Berita Pusat Korea Utara berkata Kim telah mengarahkan langkah-langkah pencegahan dilonggarkan hanya tiga bulan selepas negara itu diserang wabak. Korea Utara menganggap ini adalah sebuah kejayaan dan keajaiban kesihatan global.

Bercakap di hadapan umum buat pertama kali, Kim Yo-jong berkata Kim pernah sakit sehingga demam namun masih berjaya memimpin negara. Dia turut menyalahkan Korea Selatan kerana menjadi penyebab wabak COVID-19 merebak ke negara mereka sambil menuduh risalah yang diterbangkan dari seberang adalah puncanya.

Kenyataan Korea Utara mengenai wabak sering kali diragui masyarakat dunia dan dianggap bertujuan untuk membantu Kim mengekalkan kawalan penuh ke atas negara itu. Sesetengah pakar percaya kenyataan kemenangan ini juga sebenarnya menandakan niat Kim untuk beralih kepada keutamaan lain.

Kementerian Penyatuan Korea Selatan, yang mengendalikan hal ehwal antara Korea, mengeluarkan kenyataan yang menyatakan kekesalan mendalam terhadap “komen yang sangat tidak menghormati dan mengancam” dari Korea Utara yang berakarkan “dakwaan tidak masuk akal” mengenai sumber jangkitan.

Sebelum ini, Korea Utara menuduh bahawa wabak COVID-19 bermula di negara itu selepas beberapa rakyat Korea Utara menyentuh objek yang dibawa oleh belon yang diterbangkan dari Korea Selatan.

Hubungan Malaysia dan Korea Utara, kuasa diplomasi yang ramai belum faham. Rujuk pautan di bawah untuk membaca.

Hubungan Malaysia Dan Korea Utara, Kuasa Diplomasi Yang Ramai Belum Faham

Kisah Agensi Risikan Khas Korea Utara Yang Ditugaskan Untuk Membunuh Pembelot

Mampukah Korea Utara Hantar Peluru Berpandu Ke Malaysia? Ini Jawapannya


Korea Utara Jatuhkan Hukuman Mati Jika Rakyatnya Dijangkiti Wabak Coronavirus?

Seorang pegawai tinggi Korea Utara telah ditembak mati selepas disahkan oleh doktor mengidap coronavirus selepas pulang daripada lawatan ke China.

Menurut Secret Beijing, dilaporkan pesakit pertama wabak coronavirus ini ditembak mati oleh pemerintah diktator. Namun perkara ini tidak jelas kebenarannya kerana ia masih belum disahkan oleh mana-mana agensi.

Ini merupakan langkah paling drastik pernah diambil bagi menghentikan penyebaran wabak coronavirus oleh Kim Jong Un.

Namun, jika berita ini benar, ia tidak mengherankan kerana di bawah pemerintahan Kim Jong Un, langkah-langkah seperti ini sering di ambil oleh Korea Utara.

Pada pertengahan bulan Feb, The Vocket pernah melaporkan salah seorang pegawai tinggi yang berkhidmat untuk Kim Jong Un telah ditembak mati apabila melanggar peraturan kuarantin coronavirus dengan melawat kolam air panas awam.

Pegawai tersebut baharu sahaja pulang dari China atas urusan rasmi dan terpaksa ditahan selama beberapa hari bagi mencegah sebarang penyebaran wabak.

Dalam kenyataan rasmi, Korea Utara telah berulang kali menekankan bahawa mereka tidak mencatatkan sebarang kes jangkitan virus – walaupun negara mereka berdekatan dengan China dan Korea Selatan. Ini menimbulan syak wasangka bahawa Pyongyang telah menyembunyikan berita sebenar.

Pyongyang memaklumkan kepada Pertubuhan Kesihatan Sedunia (WHO) bahawa mereka telah menguji 141 kes yang disyaki dengan coronavirus dan semuanya dilaporkan negatif.

Namun melalui media Korea Selatan yang mendapat sumber dari pihak ‘tertentu’, sebenarnya wujud kes coronavirus di Korea Utara, beberapa di antaranya berakhir dengan maut.

Akhbar terbesar Korea Selatan, Chosun Ilbo, melaporkan bahawa terdapat sekurang-kurangnya dua kes di bandar Sinuiju, yang bersempadan dengan China. Sumber Korea Selatan yang berpangkalan di Korea Utara melaporkan bahawa sebanyak lima orang telah meninggal dunia akibat wabak ini.

Sementara itu, Korea Utara telah menutup sempadannya dengan China. Warga asing yang hadir ke Korea Utara akan dikuarantin selama 30 hari.

Berikut adalah kisah lain mengenai Korea Utara yang anda perlu tahu. Klik pautan di bawah untuk membaca.

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran

Tiada Nike Atau adidas, Hanya ‘Sneakers’ Buatan Kilang Ini Dijual Di Korea Utara


Satu Dunia Tidak Percaya Berita Ini Tapi Rakyat Korea Utara Sangat Percaya. Kesian Mereka

Sebuah video yang dimuat naik secara dalam talian mendakwa bahawa media Korea Utara memberitahu para peminat bola sepak negara itu bahawa skuad kebangsaannya berjaya memasuki perlawanan akhir Piala Dunia di Brazil.

Umum mengetahui bahawa pemimpin Korea Utara, Kim Jong-un mengawal penyebaran maklumat kepada rakyatnya, dengan saluran televisyen di negara itu hanya menyiarkan laporan-laporan yang positif mengenai negara berkenaan.

Bagaimanapun, menerusi satu laporan tidak benar yang disiarkan di YouTube, media negara itu dilihat memaklumkan bahawa Korea Utara sedang mendahului bagi merebut gelaran juara dalam Piala Dunia, sedangkan ia sebenarnya tidak layak untuk memasuki temasya sukan tersebut.

Laporan itu menyatakan bahawa Korea Utara dengan beraninya mengungguli perlawanan bersama Jepun dengan 7-0, Amerika Syarikat (4-0) dan China (2-0) menerusi perlawanan dalam kumpulan sebelum layak ke peringkat akhir bagi menentang Portugal.

Bagaimanapun, sudah tentu perlawanan akhir Piala Dunia yang bakal berlangsung pada awal pagi Isnin, adalah antara Jerman dan Argentina.

Turut dimasukkan dalam liputan itu adalah beberapa sorotan penting daripada beberapa perlawanan, yang menunjukkan pasukan negara itu menjaringkan gol dan bersorak kemenangan, meskipun kesemua klip video itu kelihatan sudah terlalu lama. Video selepas ini.


Korea Utara Salahkan Rakyat Sentuh ‘Barang Asing’ Jadi Punca COVID-19 Merebak

Korea Utara mendakwa wabak COVID-19 di negara itu mula merebak selepas rakyatnya menyentuh ‘barang asing’ berhampiran sempadan dengan Korea Selatan. Alasan ini seolah Pyongyang mahu mengalihkan kesalahan terhadap gelombang jangkitan yang melanda negara terpencil itu kepada jirannya, lapor Sky News.

Dalam hasil siasatannya, Korea Utara mengarahkan rakyatnya berwaspada dalam menangani barang asing yang dibawa oleh angin dan fenomena iklim sepanjang berada garis sempadan.

Menurut media Korea Utara KCNA, kes seorang askar berusia 18 tahun dan kanak-kanak berusia lima tahun yang menyentuh bahan tidak dikenali di sekitar wilayah timur Kumgang pada awal April lalu telah menghasilkan simptom dan kemudiannya disahkan positif COVID-19.

Tambah KCNA lagi, siasatan turut menunjukkan bahawa beberapa orang yang hadir dari Ipho-ri di Daerah Kumgang Wilayah Kangwon ke pusat bandar tela didapati mengalami demam dan mula menjangkiti mereka yang berada berdekatan dengan mereka.

Antara barang asing yang dimaksudkan oleh Korea Utara adalah belon yang diterbangkan dari sempadan Korea Selatan ke Korea Utara yang mengandungi risalah dan bantuan kemanusiaan.

Dibawah pentadbiran bekas presiden Moon Jae-in, beliau pernah mengeluarkan arahan untuk menghentikan kempen kemanusiaan tersebut. Dengan memberi alasan isu keselamatan penduduk yang berada di sempadan, tetapi aktivis mendakwa larangan itu sebagai percubaan untuk melindungi Pyongyang dan menutup mulut pengkritik di tengah-tengah usaha untuk meningkatkan hubungan kedua-dua negara.

Sementara itu, Korea Utara berkata Amerika Syarikat (AS) mengambil kesempatan dengan wabak COVID-19 apabila menawarkan bantuan kemanusiaan untuk tujuan politik. Kementerian Luar Korea Utara berkata dalam artikel yang diterbitkan pada Khamis bahawa tawaran AS itu adalah satu plot untuk meredakan kritikan antarabangsa terhadap dasarnya terhadap Korea Utara.

Kementerian itu mengkritik tawaran bantuan kemanusiaan AS sebagai tidak ikhlas di tengah-tengah latihan ketenteraan baru-baru ini dan langkah untuk mengenakan lebih banyak sekatan. Kementerian itu menambah bahawa AS, yang gagal dalam krisis COVID-19 sendiri, harus menggugurkan tawaran ‘bodohnya’ dan negara mereka sendiri.

Korea Utara jatuhkan hukuman mati jika rakyatnya dijangkiti wabak coronavirus? Rujuk pautan di bawah untuk membaca.

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar


Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar

Pesakit COVID-19 di Korea Utara dilaporkan ditempatkan di ‘kem kuarantin’ dan dibiarkan mati kelaparan, menurut dakwaan aktivis.

Daily Mail melaporkan bahawa rakyat Korea Utara yang mempunyai gejala wabak COVID-19 di bawa keluar dari rumah tanpa bekalan makanan dan pihak berkuasa telah membakar mayat mangsa COVID-19.

Seorang aktivis Kristian, Tim Peters yang menjalankan kerja amal di Seoul, Korea Selatan mendakwa bahawa sumbernya di Korea Utara mendakwa ‘kem kuarantin’ sedang dibina di beberapa bandar berhampiran dengan China.

Dia turut mendakwa bahawa mangsa COVID-19 di Korea Utara tidak mendapat rawatan perubatan yang betul, termasuk menderita kelaparan.

South China Morning Post melaporkan pemerintah Korea Utara tidak memberi makanan atau ubat kepada mereka yang ‘ditahan’ di sana.

Ringkasnya, Peters melaporkan bahawa kematian mangsa COVID-19 di kem terbabit bukan hanya disebabkan oleh wabak tetapi juga kerana faktor kelaparan.

Dia sudah menghantar bekalan perubatan ke Korea Utara sambil menggambarkan situasi COVID-19 di negara terbabit berada dalam keadaan sangat serius.

Laporan yang mengatakan bahawa Korea Utara mengabaikan pesakit COVID-19 dianggap sama dengan dakwaan yang dibuat oleh salah seorang mangsa yang ditahan di sana.

Seorang pendeta bernama David Lee berkata sumbernya di Korea Utara mendakwa bahawa wabak COVID-19 di dakwa sebagai penyakit berhantu dan tidak ada alat ujian yang tepat untuk mengesan atau menghentikan penyebaran wabak itu di sana.

Sementara itu, aktivis hak asasi manusia lain di Korea Selatan yang enggan disebut namanya mengatakan bahawa pihak berkuasa telah membakar mayat mangsa COVID-19.

Aktivis itu berkata, “Pihak berkuasa pemeriksaan pusat datang dari Pyongyang dan membakar semua mayat. Penduduk sangat risau.”

Dakwaan ini muncul selepas Kim Jung Un mengisytiharkan negaranya ‘bebas COVID-19’ semasa berucap pada perarakan tentera bagi memperingati ulang tahun ke-75 Parti Pekerja Demokratik Korea.

Terdahulu, Korea Utara dilaporkan menjalankan hukuman mati jika rakyatnya dijangkiti wabak COVID-19. Klik pautan di bawah untuk membaca.

Korea Utara Dilaporkan Catat Kes Pertama COVID-19, Pesakit Bakal Dihukum

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un


9 Tip Pengasas Produk Guna Populariti Artis Dalam Pemasaran Kosmetik Tempatan

Peluang menghadiri Majlis Rumah Terbuka di ‘Roof Top, Avenue K, KLCC pada Ahad lalu telah dimanfaatkan dengan sebaiknya oleh Tuan Firdaus Yasin apabila berpeluang bertemu dengan pengasas produk kecantikan Aura White di situ.

Selama ini hanya dapat melihat mereka di Facebook dan kaca televisyen sahaja. Apabila dapat face-to-face dengan pasangan suami isteri sukses itu, dia terus bertanyakan pelbagai soalan sehingga perbualan antara mereka berlanjutan sehingga 20 minit.

Menurut Tuan Firdaus, apa yang bakal dikongsikan ini lebih kepada pemahaman konseptual atau big picture. Ia tidak terlalu terperinci tapi bermanfaat untuk dibaca dan dihadam bersama.

Memandangkan mereka (Aura White) mempunyai beberapa orang duta di kalangan artis, saya memulakan soalan berkaitan pengalaman mereka bekerjasama dengan artis.

1. Bagaimana cara untuk kita bekerjasama dengan artis sekiranya kita mempunyai produk?

Apabila ditanya soalan ini, perkara utama yang perlu jelas adalah apakah strategi kita di sebalik kerjasama dengan artis. Setelah tujuan dan stratergi jelas, mudah untuk kita selaku pemilik produk untuk mengatur langkah-langkah seterusnya dalam kempen pemasaran untuk melariskan jualan.

Jangan ikut orang. Orang lain ada stratergi mereka sendiri. Tidak sama. Setelah mendapat persetujuan, pihak Aura White kebiasaannya akan mengikat kontrak selama setahun dahulu.

Tujuannya untuk melihat prestasi dan perkembangan hasil dari kerjasama tersebut. Sekiranya berbaloi untuk diteruskan, baharu mereka akan sambung kontrak lagi.

2. Apakah kelebihan apabila kita bekerjasama dengan artis?

Artis adalah manusia yang menjadi tumpuan dalam masyarakat. Ianya seperti konsep menumpang ombak. Dalam hal ni, antara tujuan utamanya adalah untuk ‘Brand Awareness’ sesuatu produk.

Bakal pengguna akan ingat, “Oh artis Aydaq Jerat inilah yang pakai produk XYZ. Tengok muka dia, gebu-gebas kaww” Contoh.

3. Apakah persediaan sebelum bekerjasama dengan artis?

Ini penting. Jika produk sudah meletup. Sudah dikenali ramai, tetapi produk masih kurang di pasaran. Orang nak cari susah. Memang merugikan jika itu berlaku.

Sebaiknya, pemilik produk telah bersedia dengan situasi begini. Contohnya, dapatkan produk xyz di seluruh cawangan Petronaus di Malaysia. Maknanya kita telah bersedia.

4. Apa yang perlu ditekankan jika kita ingin menjadi penaja utama untuk sesebuah rancangan di televisyen?

Ini nasihat suami Puan Furyna. Sebaiknya kita telah bersedia dengan produk baharu yang bakal dilancarkan. Ini kerana pendedahan dan kesedaran amat meluas pada masa ini.

Apabila produk baharu sudah diperkenalkan, pastikan agen/stokis/cawangan sudah bersedia untuk menerima bakal pelanggan. Ini penting. Persediaan.

Apabila syarikat semakin membuat keuntungan, kebiasaannya hasil dari keuntungan tersebut akan dilaburkan lagi untuk membina keuntungan lain. Antaranya dengan melahirkan produk baharu.

5. Apakah persediaan yang perlu dibuat sebelum mencipta produk baharu di pasaran?

Antara tiga perkara kritikal yang perlu di ambil kira sebelum melancarkan produk baharu ialah:

i. Buat kajian pasaran tentang permintaan masa kini.
Antara ‘platform’ yang boleh digunakan adalah ‘Google Trend’. Ini supaya produk yang dibuat selari dengan permintaan pasaran. Bukan buat produk syok sendiri, bukan buat produk yang kita suka.

ii. Kumpulan sasaran pelanggan.
Pelanggan jenis bagaimana yang kita mahu sasarkan, bagaimana kuasa beli mereka, apakah tabiat mereka, apa masalah yang mahu diselesaikan. Ini antara survey yang boleh dibuat dalam pemilihan bakal sasaran pelanggan.

iii. Strategi pemasaran.
Fikirkan cara yang bakal digunakan untuk membuatkan produk baharu kita dikenali di samping dapat membuat jualan. Ada banyak cara boleh digunakan, ia bergantung kepada strategi pemilik produk.

6. Bagaimana cara yang sesuai untuk mengatasi isu buang harga?

Setelah produk tercipta. Maka akan wujud pelbagai cabaran. Antara cabarannya adalah isu buang harga dan peniru. Dalam hal begini, Ibu pejabat sendiri jangan mulakan membuang harga.

Ibu pejabat amat memainkan peranan penting dalam isu pembuangan harga. Akan tetapi, isu buang harga memang sesuatu yang di luar kawalan.

Adalah lebih baik sekiranya pihak ibu pejabat fokus untuk meningkatkan lagi kualiti produk ataupun mutu perkhidmatan syarikat.

7. Bagaimana mahu atasi pesaing yang meniru produk?

Setiap produk yang dicipta, akan ada kelemahan dan kekurangan. Sekiranya kita yakin dengan kekuatan produk kita. Fokus pada kekuatan itu dan buat yang terbaik.

Mungkin kita boleh belajar dari pesaing, seperti apa kelemahan kita yang boleh ditambah baik. Kawal apa yang kita mampu dan fokus pada kekuatan. Ini kuncinya.

8. Apa yang membuatkan Aurawhite boleh bertahan lama dipasaran?

Seperti yang telah diterangkan tadi, buat produk bukan semata-mata sebab ada duit dan terus buat dan terus laku dijual. Tetapi melibatkan banyak perkara.

Antaranya marketing yang berterusan, pihak Aura White akan memastikan marketing dilakukan secara konsisten. Baik secara online atau offline. Konsistensi sangat penting!

9. Apakah nasihat buat mereka yang baru nak terlibat dalam bisnes ‘health and beauty’?

Pertama, jangan buat produk syok sendiri! Ambil masa untuk buat kajian pasaran. Lebih baik melabur sedikit masa dari melabur mengikut hati dan rasa-rasa.

Maklumat dan data sangat penting! Buat ‘market research’, kenalpasti sasaran pelanggan!

Kedua, tentang pengiraan kos. Pastikan telah dibuat sebaiknya. Ingat, walaupun ada duit berkepuk sekalipun, itu bukan jaminan produk yang dibuat akan terjual.

Jangan lupa masukkan kos-kos lain. Kos marketing antaranya. Ada ketikanya, memang tidak dapat dinafikan, kos marketing boleh lebih tinggi dari kos membuat produk!

Selesai sesi temuramah, kami pun selfie bersama.

Semoga perkongsian ringkas ini memberi manfaat kepada yang membaca. Maklumat yang dikongsikan tidak terlalu terperinci. Ianya sekadar pemahaman konseptual. Wallahua’lam.


6 Lokasi Ikonik Di Banda Aceh Yang Wujud Selepas Tragedi Tsunami

Adakah anda masih ingat akan peristiwa tsunami yang melanda Banda Aceh pada tahun 2004 yang lalu? Ribuan mangsa dalam tragedi tersebut dan hampir semua bangunan hancur dan menjadikan kawasan tersebut padang jarak padang tekukur.

Fenomena yang menjadikan kita lebih ingat pada kejadian ini adalah apabila hanya masjid berdiri utuh ketika bencana tersebut berlaku. Terbaharu, seorang pengguna Facebook, Yamin Ismail telah berkongsi 6 tempat ikonik anda boleh lawati di Banda Aceh yang pasti dapat membuat anda merasai perasaan mereka ketika bencana tsunami terjadi. Lihat 6 ikon pelancongan tsunami di Banda Aceh ini di bawah:

Masjid ini merupakan masjid tercantik di Aceh dan juga di Indonesia. Terletak di tengah pusat bandar. Tidak lengkap datang ke Aceh kalau anda tidak singgah di masjid ini. Selepas pengubahsuaiannya siap Mei lalu, masjid ini lebih cantik dan menyerupai Masjid Nabawi di Madinah.

Semasa tragedi tsunami 26 Disember 2004, masjid ini kekal teguh berdiri ketika mana bangunan di sekitarnya runtuh menyembah bumi. Ia turut menjadi benteng perlindungan orang Aceh selain tempat pemindahan mangsa yang terselamat.

Perlu datang melawat di sini untuk lebih mendapat gambaran tentang peristiwa tsunami 2004. Harga tiket 10,000 Rupiah sahaja. Sebaik masuk, anda akan melalui lorong gelap dengan aliran air di kiri kanan dinding dan alunan zikir. Terasa menyelami apa yang dialami penduduk ketika itu.

Direka oleh arkitek anak jati Aceh, muzium yang menggabungkan seni Islam dan budaya masyarakat Aceh itu menggambarkan seolah-olah gelombang tsunami dan kapal penyelamat pada binaannya. Di satu ruang penuh dengan nama mangsa yang terkorban dalam tragedi yang meruntun jiwa.

Ajaib tetapi benar. Itulah tatkala kali pertama anda melihat kapal janakuasa elektrik milik syarikat janakuasa tempatan PLN yang dikenali PLTD Apung. Akibat gelombang tsunami besar, kapal ini terseret hingga lima kilometer ke tengah Banda Aceh.

Dari 11 orang anak kapal, hanya seorang yang selamat. Boleh naik ke atas dan ada pameran di dalam. Anda juga boleh meninjau kawasan sekitar.

Betapa kuatnya hentaman tsunami hingga kapal seberat 20 tan ini dipukul ombak dan tersangkut di atas rumah penduduk di Gampong Lampulo. Kapal ini memiliki kepanjangan sebanyak 25 meter dan lebar 5.5 meter serta dibuat dari kayu.

Menurut penduduk kampung, berkat kapal ini 59 orang terselamat pada hari kejadian.

Perkuburan besar mangsa tsunami ini terletak di Gampong Siron lebih kurang 20 minit perjalanan dari Banda Aceh. Percaya atau tidak, di sini sebanyak 46,718 mayat mangsa tsunami telah dikebumikan.

Memang sedih berada di sini. Disini disediakan surah Yasin jika anda boleh meluangkan masa. Jangan lupa berdoa dan sedekahkan al-fatihah apabila datang ke sini.

Satu lagi ikon keajaiban dan wajib berkunjung ke sini. Terletak setengah jam perjalanan dari Banda Aceh. Masjid ini juga terselamat di kampung Lampuuk ini, manakala ribuan penduduk terkorban dalam tsunami.

Melihat gambar yang dipaparkan, anda boleh lihat kampung ini menjadi padang jarak padang tekukur kecuali masjid ini. Suatu peringatan yang diberikan oleh Allah kepada kita semua.

Pastinya tempat-tempat yang dinyatakan seperti diatas ini tidak dapat dijumpai di tempat lain. Jika anda berkesempatan, datanglah melawat ke sini dan lawatan ke Aceh ini akan membuatkan anda insaf.

Sudah tahu tempat yang harus anda melawat di Aceh? Jika masih tercari-cari tempat untuk melancong ke tempat lain, anda boleh baca artikel di bawah ini:

Senarai Lokasi Beli-Belah Di Melbourne Yang Murah Dan Berbaloi

Lokasi Pelancongan Hebat Yang Anda Boleh Lawati Jika Berada Di Sabah

4 Tip Untuk Nikmati Keindahan Angkor Wat Tanpa Gangguan


Ini Kos Yang Perlu Ditanggung Jika Apple AirPods Anda Tercicir

Pada minggu ini, Apple AirPods telah dilancarkan dan dijual buat pasaran Malaysia dengan harga RM849. Rekabentuknya yang unik serta wireless membuatkan produk ini tidak terlepas daripada bahan jenaka dan ‘troll‘ sejak hari pertama diumumkan.

Terbaru, Apple telah menjawab pertanyaan ramai mengenai masalah melibatkan Apple AirPods. Antaranya, kos gantian untuk membeli sebiji Apple AirPods. Melalui laman web Apple, dikhabarkan pengguna boleh mendapatkan gantian AirPods pada harga $69 (~RM308). Harga yang sama perlu dibayar pengguna jika battery case Apple AirPods mengalami masalah.

Buat pengguna yang mahu menggunakan Apple AirPods dengan sokongan wayar, aksesori daripada Spigen ini mungkin antara yang anda perlukan. Welcome to the wireless world, Apple fans.

Jom tonton review MKBHD mengenai Apple AirPods. Serious cool!

Baca lagi: Disebabkan Tidak Sabar Menunggu, Apple AirPods Ini Dibida Dengan Harga RM7 Ribu


Kos Baja Meningkat Dan Kurang Pekerja, Harga Durian Dijangka Meningkat Sehingga RM80 Sekilogram

Satu ketika dahulu orang ramai mampu menikmati durian setiap kali musimnya datang. Namun pada masa ini disebabkan harganya yang semakin melonjak naik, hanya sebahagian kelompok sahaja mampu membelinya walaupun ia bukan daripada durian gred premium.

Terbaharu, Timbalan Menteri Pertanian dan Industri Makanan 1 (MAFI), Datuk Seri Ahmad Hamzah berkata, peminat durian di negara ini perlu bersedia dengan kemungkinan kenaikan yang tidak dapat dielakkan kerana beberapa faktor termasuk cuaca hujan berpanjangan sehingga memberi impak kepada pengeluaran durian.

Menurut beliau lagi, kenaikan seperti dari RM30 hingga RM40 sekilogram bagi durian Musang King kepada RM60 hingga RM80 sekilogram itu juga disebabkan kos baja yang meningkat selain masalah kekurangan pekerja di ladang.

“Persatuan memaklumkan akan menaikkan harga durian, tetapi kita tidak tahu berapa. Ada juga negeri yang melaporkan lebih 50 peratus kekurangan durian disebabkan cuaca.

“Jadi ia memberi kesan kepada pembungaan dan pendebungaan kerana apabila hujan lebat bunga akan gugur, sebab itu jangkakan pengeluaran berkurangan,” kata Datuk Seri Ahmad Hamzah.

Berdasarkan maklum balas persatuan penanaman durian telah memberi bayangan mengenai kenaikan tersebut terutama durian popular seperti Musang King dan Black Thorn.

Oleh kerana permintaan terlalu tinggi, China membelanjakan kira-kira RM61.2 juta borong durian Musang King dalam masa satu jam secara dalam talian.

Rakyat China Belanja RM61.2 Juta, Borong Durian Musang King Dari Malaysia

Durian Musang King Dari Malaysia Sudah Mula Dijual Di Rangkaian Kedai Alibaba China

Cara FAMA Lawan ‘Market’ Durian Dengan Thailand


Kos Kebumi Mangsa COVID-19 Mahal, Keluarga Di India Pilih Buang Mayat Di Sungai

Difahamkan sekitar 40 mayat telah dibuang di Sungao Ganges di India. Mayat-mayat terbabit yang terdampar di tebing sungai disyaki mangsa COVID-19 yang dibuang di sempadan antara Bihar dan Uttar Pradesh.

Memetik laporan BBC, beberapa mayat dilihat dengan kesan luka terbakar dipercayai telah menjalani proses pembakaran mayat setelah meninggal dunia akibat wabak COVID-19, kata Ashok Kumar.

Beberapa penduduk tempatan memberitahu media bahawa akibat daripada kekurangan kayu untuk pembakaran serta kenaikan kos pengebumian telah menyebabkan beberapa keluarga tidak mempunyai pilihan selain melepaskan mayat ahli keluarga mereka yang meninggal akibat COVID-19 di sungai.

Difahamkan bahawa pihak hospital swasta kini telah mengenakan bayaran yang mahal kepada rakyat India jika mereka mahu menuntut mayat waris mereka yang meninggal di hospital terbabit.

“Hospital swasta kini menekan orang. Rakyat biasa yang tidak mempunyai wang untuk membayar pendeta dan mengeluarkan lebih banyak wang untuk tujuan pembakaran mayat di tepi sungai,” kata penduduk tempatan Chandra Mohan.

“Mereka meminta 2,000 rupee untuk mengeluarkan mayat dari ambulans. Sungai telah menjadi jalan terakhir mereka sehingga orang menguburkan mayat di sana.”

India ketika ini telah mencatatkan lebih daripada 22.6 juta kes COVID-19 dan 246,116 kematian sejak bermulanya wabak ini.

Gelombang jangkitan COVID-19 di India telah menyumbang separuh daripada kes COVID-19 harian global selama lebih dari seminggu. Keadaan ini telah membuatkan kerajaan India buntu akal ketika dunia sedang mencari jalan keluar daripada situasi buruk ini.

Sehingga kini masih belum jelas bagaimana mayat itu berada di sana, tetapi laporan media tempatan menyatakan bahawa ia mungkin mayat mangsa Covid-19.

Manakala laporan media lain mengatakan sebanyak 100 mayat lain turut dijumpai di sekitar sungai terbabit dan melihat kepada keadaan mayat terbabit, ia menunjukkan bahawa mayat itu sudah terdampar di bibir sungai sejak beberapa hari yang lalu.

Dipulau kerana COVID-19, lelaki tua di India bawa jenazah isteri seorang diri guna basikal. Klik pautan di bawah untuk membaca.

Dipulau Kerana COVID-19, Lelaki Tua Di India Bawa Jenazah Isteri Seorang Diri Guna Basikal

Suasana Ngeri Di India, Koleksi Foto Pembakaran Mayat Mangsa COVID-19 Secara Besar-Besaran

Malaysia Rekod Kes Pertama Varian COVID-19 Mutasi Berganda, Dibawa Masuk Menerusi Rakyat India


Kos Membaiki Apple iPhone Xs Max Mungkin Mencecah RM2,500

Kata orang menggunakan barangan premium haruslah bersedia kepada segala kemungkinan yang melibatkan kos yang besar. Skrip yang sama pada kali ini apabila Apple iPhone X yang ditawarkan dengan harga tertinggi iaitu RM7,049 memerlukan kos yang lebih tinggi berbanding iPhone lain untuk dibaiki.

Menurut laporan, para pengguna memerlukan $329 (RM1,368.54) untuk membaiki skrin iPhone XS Max manakala iPhone XS yang hadir dengan saiz yang lebih kecil menelan belanja sekitar $279 (RM1,160.86) untuk dibaiki. Difahamkan kos yang tinggi ini disebabkan Apple menggunakan paparan OLED daripada Samsung.

Lain ceritanya pula sekiranya Apple iPhone XS Max anda mengalami masalah retak atau memerlukan petukaran beberapa komponen lain dimana kos membaik pulih iPhone XS Max secara penuh adalah sekitar $599 (RM2,492.32). Kos yang tinggi ini sekaligus menjadi perbandingan bersama beberapa telefon pintar Android yang dijual pada kadar harga yang sama.

Sekiranya anda antara pengguna yang bakal mendapat iPhone XR, XS dan XS Max tidak lama lagi, diharap anda bersedia dengan kos membaiki skrin dan seluruh iPhone sekiranya rosak atau pecah.

Baca lagi: Apple iPhone XS Max Bakal Mula Dijual 26 Oktober Ini


Kos Operasi Tinggi, Tiada Penaja Sebab Utama FC Meralco Manila Dibubarkan

Sebuah pasukan bola sepak profesional berpangkalan di Manila, FC Meralco Manila semalam mengumumkan pembubaran pasukan mereka dari menyertai ‘Philippines Football League (PFL)” musim 2018.

Kenyataan rasmi itu telah dikeluarkan oleh pihak kelab melalui lama media sosial Facebook mereka telah cuba sedaya upaya untuk mendapatkan pelabur baru serta penaja namun tidak mereka gagal mencapai sebarang persetujuan.

Mengenai akademi remaja pula, pihak kelab akan membuat pengumuman seterusnya berkenaan status akademi samada akan diteruskan atau turut dibubarkan.

Tonggak skuad digelar ‘Sparks’ itu seperti Curt Dizon, Simon Greatwich dan Daniel Gadia sedang mencari pasukan baru untuk musim 2018 sambil dibantu oleh pihak kelab untuk mendapatkan tempat sebelum jendela perpindahan PFL ditutup pada pertengahn bulan Febuari 2018 nanti.

“Pihak pengurusan pasukan sedang dalam proses mencari pasukan baru untuk pemain-pemain kami. Mereka merupakan atlit yang luar biasa perlu terus beraksi, dan kami akan membantu mereka mendapatkan kelab baru”

Pada Julai 2017, Phil dan James Younghusband berhijrah ke Davao Aguilas FC selepas beraksi bersama FC Meralco Manila selama 6 musim.

Kelab ini ditubuhkan pada tahun 2006 dan dikenali dengan nama Loyola Agila FC dan pemain-pemain mereka asalnya adalah dari pasukan  Ateneo de Manila University terdiri daripada pelajar dan staff.

Pada 2011 syarikat elektrik Manila, Meralco, mengambilalih pasukan dan menukar nama kepada Loyola Meralco Sparks FC. Dengan kuasa kewangan yang tinggi, Meralco membawa masuk Phil dan James Younghusband untuk menguatkan pasukan dan berjaya muncul naib juara UFL Cup 2011, tempat ketiga UFL Cup 2012, dan Juara UFL Cup 2013.

Selain itu, pasukan ini juga pernah menjuarai PFF Men’s Club Championship pada tahun 2015.

Dari musim 2012 sehingga 2017 hanya FC Maralco Manila secara konsisten berada dalam kelompok Top 3 liga bola sepak utama Filipina. Musim 2017 walaupun mereka muncul sebagai pemenang tempat ke 3 PFL Final Series, tetapi dalam regular season, mereka adalah juara 2017 menewaskan Ceres Negros serta Global Cebu.


Kos Penampilan Diri Selebriti, Apa Itu Borang B LHDN

Selama ini penggiat seni boleh mendapat potongan cukai “penampilan diri” tetapi ada diantara mereka tidak mengetahui berkenaannya. Hal ini timbul apabila selebriti terkenal, Nora Danish meminta sedikit pelepasan atas faktor kerjaya artis yang sentiasa perlu tampil menarik di khalayak ramai.

Namun begitu, sebenarnya Nora tahu berkenaan kategori (perbelanjaan) penampilan. Cuma dia memaksudkan potongan cukai bahagian itu dinaikkan peratusannya kerana banyak wang digunakan untuk penampilan diri. Ia dianggap sebagai kos tugasan kerja seniman.

Berikutan itu pegawai perhubungan awam Lembaga Hasil Dalam Negeri, Masrun Maslim menjelaskan penggiat seni sudah menerima pengecualian daripada “perbelanjaan operasi” mereka “tanpa jumlah tertentu” selagi berkaitan kerjaya mereka.

Antaranya, potongan bagi bayaran jurusolek, sewaan pakaian, pengurusan artis, pengiklanan, kos perjalanan termasuk tol, minyak dan caj parkir. Semua itu tiada peruntukan atau amaun tertentu, ia bergantung kepada perbelanjaan sebenar dalam menjalankan kerjaya mereka.

Oleh itu, selebriti perlu menyimpan semua dokumen sokongan seperti invois, resit dan sebagainya dan kemudian menghantar Borang B bagi membolehkan tuntut belanja operasi setiap tahun.

Kecuaian menghantar borang cukai dan tiada penyata pendapatan lengkap dengan dokumen sokongan adalah antara punca artis dan selebriti dikenakan cukai tinggi.

Borang B perlu diisi oleh individu yang bermastautin di Malaysia dan menjalankan perniagaan di dalam tahun yang ditaksir. Ia mesti ada punca pendapatan perniagaan atau pekerja berpengetahuan atau berkepakaran.

Borang ini perlu dihantar oleh individu yang mempunyai punca pendapatan perniagaan pada atau sebelum 30 Jun setiap tahun bagi mengelak dikenakan penalti. Sekiranya tidak menyimpan rekod perniagaan, seseorang itu boleh didakwa di mahkamah.

Perbelanjaan operasi ialah kos-kos perkhidmatan atau barang atau kerja yang digunakan dalam proses menjanakan hasil. Ia adalah sebahagian daripada kos aset yang perlu dihapuskira, contoh susut nilai dan hutang lapuk.

Kebiasaannya belanja yang terlibat dengan operasi harian adalah aktiviti yang berulang dan berterusan. Ia perlu habis digunakan dalam tempoh satu tahun perakaunan dan dinyatakan sebagai perbelanjaan dalam Penyata Prestasi Kewangan.

Maka, perbelanjaan operasi adalah wang yang digunakan untuk menjalankan perniagaan bagi menjanakan pendapatan.


Kos Produksi Cecah RM50 Juta, ‘The Catcher’ Bakal Pecah Rekod Filem Termahal Malaysia

Filem aksi permotoran (yang kini disuntik dengan elemen fiksyen) Fast & Furious memang cukup dikenali oleh peminat-peminat kereta di seluruh dunia. Setiap kali filem tersebut ditayangkan, pasti ia mendapat perhatian orang ramai walaupun selepas itu filem tersebut mendapat ‘kritikan’ daripada para peminat.

Baru-baru ini Hundred Years Popcorn Production Sdn Bhd dan Labuan Overseas Holding Bhd mengadakan sidang media di Reevo Merchant Lounge di OneCity Mall, Subang Jaya pada hari minggu lalu bagi mengumumkan kerjasama untuk menghasilkan sebuah filem ala-ala Fast & Furious versi tempatan yang dikenali sebagai The Catcher.

Dengan anggaran kos produksi melebihi RM50 juta, filem ini mengisahkan kehidupan peminat modifiksi kereta serta kisah seorang budak tinggal di bandar kecil yang bercita-cita menjadi seorang ‘Raja Drift‘.

“Pemuda ini bekerja keras untuk memenangi setiap perlumbaan, menghadapi lawan yang hebat dari seluruh dunia yang kebanyakan supercar tersebut telah banyak diubahsuai,” kata Ong Peng Chu, pengasas Hundred Years Popcorn Production Sdn Bhd pada sidang media tersebut.

Ketua Pegawai Eksekutif Labuan Overseas Holding Bhd, Burhanudin Mohd Yusoff pula menyatakan filem The Catcher bakal menjadi sebuah filem yang akan menarik perhatian para pelabur berprofil tinggi.

“Kami menantikan kejayaan filem ini kerana ia mempunyai potensi besar untuk membuka peluang pelaburan dalam industri berkaitan kenderaan bermotor serta merangsang pemulihan ekonomi kita,” katanya.

Manakala pengasas Robotz, Dato Sri’ Jeffrey Theo menyatakan filem terbabit bakal menampilkan 500 buah supercar daripada pelbagai jenama milik ahli Robotz Car Club sendiri. Setiap ahli juga akan menyumbang sejumlah wang dalam mengumpulkan dana untuk filem tersebut.

“Supercar disukai oleh orang ramai, tidak kira daripada mana-mana pangkat dan latar belakang. Sebagai peminat supercar, kami masing-masing di Robotz selalu mendapat inspirasi dari kejayaan francais filem ‘Fast & Furious’ yang dijayakan oleh Vin Diesel dan Paul Walker.

“Kami berharap dapat meniru kejayaan filem tersebut. Penglibatan kami dalam membuat sejarah melalui filem pemecah rekod ini membawa kegembiraan dan kebanggaan bagi setiap di antara kami, ” terang beliau lagi.

The Catcher – Malaysia Highest Investment Movie of 50 million & Featuring 500 Super Car . Malaysia First Fast & Furious Conception Movie #fyp #fypシ #malaysia #shorts

♬ 3 minutes ♪ Training / stretching music(961239) – SuzukiRyoma

Ketika sidang media diadakan pada 3 Oktober lalu, Labuan Overseas Holding Berhad telah menandatangani sejumlah RM2 juta untuk menambah kos dana perbelanjaan untuk memulakan produksi filem terbabit.

Pembuatan filem ini dijangka akan memecahkan beberapa rekod baik di dalam dan luar negera dengan tujuan untuk meningkatkan industri pelancongan di Malaysia serta memberikan sokongan untuk memulihkan ekonomi negara ini setelah setelah dilanda wabak pandemik sejak awal tahun lalu.

Menurut Ong, skrip filem The Catcher akan siap tidak lama lagi dan penggambaran dijangka akan bermula pada Mei tahun hadapan di beberapa kawasan seperti Lembah Klang, Port Dickson dan Gurun berhampiran Sungai Petani, Kedah.

“Filem ini akan menampilkan beberapa nama-nama besar dalam industri perfileman tempatan dan antarabangsa kerana kami turut menyasarkan pasaran antarabangsa.

“Penggambaran akan memakan masa lapan bulan dan tayangan perdana bakal dibuat di pawagam serta di platform video online yang lain,” tambah Ong lagi.

Adakah filem dengan bajet kos produksi tertinggi di Malaysia yang bernilai lebih RM50 juta ini boleh menyaingi francais Fast & Furious? Sama-sama kita nantikan tayangan filem The Catcher pada tahun 2023 nanti.

Francais Fast & Furious dikhabarkan bakal ditamatkan dalam dua buah filem lagi dan mungkin diteruskan dengan filem ‘spin-off’ selepas itu. Baca lebih lanjut melalui pautan di bawah.

Filem ‘Fast and Furious’ Bakal Ditamatkan Pada Filem Ke-11

F9: The Fast Saga Sah Akan Ada Aksi Di Angkasa Lepas Pula


Kos Sara Hidup Tinggi, Perbelanjaan Harian Di Gua Musang Sama Mahal Macam Kuala Lumpur

Sering kali kita mendengar kisah hidup di negeri Kelantan tidak menelan belanja yang besar. ‘Murahnya’ itu diumpamakan dengan RM10 sahaja boleh ‘makan mewah’ di gerai-gerai pada waktu awal pagi.

Namun bukan semua tempat di Kelantan yang mempunyai ‘kelebihan’ itu. Baru-baru ini satu laporan mendedahkan penduduk setempat berhadapan dengan kos sara hidup tinggi di Gua Musang yang berada di kawasan pedalaman Kelantan.

Dalam laporan itu menyatakan rata-rata penduduk tempatan mengakui perkara tersebut malah ada menyifatkan kos sara hidup di Gua Musang setaraf dengan Kuala Lumpur.

Salah seorang penduduk di kenali Mohd Syahdan Hussin, 33, berkata, mereka sudah sebati berdepan dengan situasi barang mahal, sewa rumah tinggi malah ia sudah menjadi asam garam kehidupan walaupun orang sering melabelkan Gua Musang sebagai tempat ‘jin bertendang’ kerana kedudukannya di hulu Kelantan.

“Di sini hendak cari rumah sewa bawah RM500 sukar, kalau ada pun sekitar RM600 ke atas dan ada yang mencecah RM1,000 sebulan. Nampak sahaja kawasan ini macam dikelilingi bukit-bukau, gua namun harga kayangan.

“Itu belum lagi bercerita bab harga makanan. Nasi pagi sudah cecah RM5 hingga RM10 tapi kami sudah biasa,” katanya.

Mohd Syahdan yang berniaga di sini memberitahu, situasi itu membuatkan orang dari luar Gua Musang akan terkejut apabila mendapat tahu perkara tersebut.

Bagi Noriah Ismail, 31, yang merupakan seorang usahawan pula berkata, nasi kerabu berharga RM15 sebungkus pada waktu pagi sudah menjadi perkara biasa buatnya dan keluarga.

Ujarnya, setiap hari sekitar RM300 dibelanjakan untuk makanan dari pagi sampai ke malam untuk keluarganya. “Disebabkan kekangan kerja, kami sekeluarga terpaksa membungkus makanan. Jumlah itu sudah biasa, sekali fikir sudah macam tinggal di Kuala Lumpur,” katanya.

Noriah menambah, itu belum lagi bercakap tentang harga ikan, ayam, sayur serta barangan lain.

Sementara itu, Ahli Dewan Undangan Negeri (ADUN) Galas, Mohd Syahbuddin Hashim berkata, isu kos sara hidup tinggi di Gua Musang bukanlah satu perkara luar biasa kerana disebabkan beberapa faktor.

Beliau memberitahu, antara faktor utama ialah lokasi kerana bahan mentah tidak terus sampai ke Gua Musang, sebagai contoh ikan dari Tok Bali, Pasir Puteh terpaksa melalui orang tengah sehingga menjadikan harganya melonjak tinggi.

“Kedua pengangkutan logistik juga memainkan peranan kerana kita tahu jarak Gua Musang hendak sampai ke Kota Bharu dua jam setengah.

“Kalau kita tengok semua barang-barang dari Kuala Lumpur akan ke Kota Bharu terlebih dahulu kemudian balik ke Gua Musang walaupun melalui kawasan ini pada awalnya.

“Itulah yang menyebabkan pengendalian berganda dan kos akan meningkat. Seterusnya kita sedia maklum Gua Musang bukan tempat pengeluar makanan sebab itu terpaksa ambil sumber makanan dari luar,” katanya.


Kos Semakin Meningkat, Kelantan Perlukan RM7 Bilion Untuk Baik Pulih Masalah Bekalan Air Bersih

Kemelut masalah bekalan air di Kelantan masih lagi menjadi bual bicara bukan sahaja penduduk setempat bahkan orang ramai dari negeri-negeri lain. Walaupun sudah ada membuat laporan kepada pihak berkuasa dan yang mengalami masalah gatal-gatal kulit, namun punca permasalahan itu menjadi tanda tanya buat sekian lama.

Terbaharu, Harian Metro melaporkan kerajaan Kelantan memerlukan RM7 bilion bagi menyelesaikan keseluruhan masalah air yang dihadapi di negeri itu sejak puluhan tahun lalu.

Jawapan itu diberikan oleh Timbalan Menteri Besar, Datuk Mohd Amar Nik Abdullah ketika menjawab soalan tambahan yang dikemukakan Datuk Mohd Adhan Kechik (BN-Bukit Bunga) pada Persidangan Dewan Undangan Negeri Kelantan.

“Dalam tempoh 30 tahun, banyak usaha yang dilakukan kerajaan negeri namun kekangan utama yang dialami adalah membabitkan soal kewangan.

“Menerusi projek migrasi air pada 2016, Kelantan sepatutnya menerima peruntukan RM2 bilion daripada Kerajaan Pusat, namun sayang peruntukan berkenaan tidak ‘turun’ disebabkan isu teknikal dan politik.

“Justeru pada tahun ini, kos untuk pulihkan bekalan air meningkat kepada RM7 bilion dan kita sentiasa berusaha memberikan perkhidmatan terbaik kepada rakyat,” katanya.

Mohd Adhan memaklumkan Kelantan masih dianggap gagal dalam menyelesaikan masalah air kepada rakyat negeri itu apabila sehingga kini tidak mampu menyelesaikannya dan apa usaha yang dilakukan sehingga kini.

“Bagaimanapun, kita tidak menganggap isu ini sebagai kegagalan kerajaan negeri sebaliknya ia adalah masalah yang perlu kita hadapi.

“Kita sentiasa berusaha dan bersikap terbuka kerana masalah air sepatutnya sudah lama selesai sekiranya peruntukan diberikan kepada Kelantan,” katanya.

Mohd Amar yang juga Ahli Dewan Undangan Negeri (Adun) Panchor berkata, sekalipun kerajaan negeri mempunyai sejumlah wang berkenaan, mereka memerlukan masa untuk menyelesaikan masalah itu.


‘Kos Tersembunyi’ Yang Anda Perlu Tahu Jika Ingin Memiliki Ford Mustang

Assalamualaikum dan Salam Sejahtera. Hari ini kita akan mengupas serba sedikit tentang kos penjagaan jentera yang agak popular di Malaysia iaitu Ford Mustang.

Tempoh hari saya sudah berkongsi dengan anda tentang perihal Ford Mustang ini. Boleh rujuk di artikel ‘Segalanya tentang Ford Mustang’ di Facebook page Mekanika Malaysia.

Umum mengetahui bahawa Ford Mustang ini bukanlah murah harganya. Oleh itu, disini saya rungkaikan sedikit tentang kos penjagaan jentera ini untuk memudahkan pemilik atau bakal pemilik membuat rujukan. Baiklah, kita mulakan.

Bagi model Ford Mustang GT keluaran tahun 2015-2017, jentera ini menggunakan enjin 8 silinder V8 yang berkapasiti 4,951cc(5.0L)Naturally Aspirated(NA). Besar bukan? Walaupun kapasiti enjin 5.0L, tidak bermakna minyak enjin yang digunakan adalah 5 liter.

Menurut pihak Ford, kapasiti minyak enjin yang diperlukan untuk enjin ini adalah 8quarts atau bersamaan 7.6 liter. Kelikatan yang disarankan adalah 5W-20 Fully Synthetic. Jenama ikut korang lah. Kalau pihak Ford semestinya mereka cadangkan minyak jenama mereka iaitu Ford Motorcraft. Harga pula dalam lingkungan RM700-RM800. Kalau pakai minyak murah, lagi murah lah harganya. Lagi-lagi kalau pakai ibu segala minyak.

Bagi varian 2.3L EcoBoost, varian ini menggunakan enjin berkapasiti 2,253cc(2.3L) dengan bantuan sistem pendesak turbo. Kapasiti minyak enjin yang diperlukan adalah 5.7quarts atau 5.4 liter. Kelikatan yang disarankan adalah 5W-30 Fully Synthetic. Harga pula dalam lingkungan RM400-RM600. Sama juga, jika pakai minyak mahal, harganya akan jadi makin mahal. Kalau pakai minyak murah, harga akan jadi lebih murah.

Sistem Transmisi jentera ini menggunakan sistem transmisi automatik 6-kelajuan berkod 6R80. Kedua-dua varian ini menggunakan sistem transmisi yang sama. Jadi, kosnya juga adalah sama. Bukan itu sahaja, kotak gear automatik ini juga turut dipakai oleh Ford Ranger 2.2/3.2 dan Mazda BT50 2.2/3.2.

Disini tiada masalah sukar mendapatkan minyak dan alat ganti kerana kedua-dua model pikap ini agak banyak diatas jalan raya. Bukan itu sahaja, kosnya pun sama juga. Apa yang perlu ditukar adalah ATF (Ford Mercon LV), strainer/filter dan transmission pan gasket. Harga dalam lingkungan RM700-RM900 bergantung kepada tempat.

Jangan dilupakan juga gandar belakang. Gandar belakang juga merupakan komponen yang sentiasa bergerak dan memerlukan penyelenggaraan berkala. Untuk gandar belakang, cukup dengan hanya menukar minyak sahaja. Kapasiti minyak yang diperlukan adalah 1.5 liter. Kelikatan minyak yang disarankan adalah 75W-85 kerana gandar ini dilengkapi LSD. Jangan pula bantai masuk 75W-140. Harga dalam lingkungan RM250-RM350

Bila sampai bab ni, kena lah terima hakikat bahawa wear & tear parts perlu ditukar adalah sesuatu yang tak dapat dielakkan. Hal ini kerana ianya memang dicipta untuk digunakan sehingga habis.

Untuk varian Mustang GT, ianya dilengkapi dengan angkup brek 6 piston. Bila angkup brek besar, pad brek juga turut besar. Yang besar-besar ni jarang murah. Harganya dalam lingkungan RM2,250-RM3,500. Lain kedai lain harga. Tetapi harganya dalam lingkungan ini.

Bagi varian Mustang 2.3L EcoBoost, kebanyakannya dilengkapi dengan angkup brek 2 piston. Jadi tidak lah besar sangat. Harganya pun sedang-sedang sahaja bak kata penyanyi dangdut Iwan. Kosnya dalam lingkungan RM500-RM700 sahaja. Jauh beza.

Untuk pad brek belakang, tak leceh sangat. Satu oiston sahaja kerana berkongsi fungsi bersama “Parking Brake”. Harganya dalam lingkungan RM1,200 untuk Mustang GT dan RM500-RM600 untuk Mustang EcoBoost.

Rotor brek adalah satu komponen yang akan habis seiring dengan kekerapan penggunaan. Jika sudah sampai masanya, ianya mestilah ditukar. Wajib! Bukan harus. Ingat, brek sangat penting. Kalau nak bawa kereta tiada brek, pergi kawasan lapang sorang-sorang. Jangan menyusahkan pengguna jalan raya yang lain.

Kos bagi menukar keempat-empat rotor bagi Mustang GT adalah dalam lingkungan RM4,000-RM5,000. Untuk Mustang EcoBoost pula, harganya rendah sedikit dalam lingkungan RM2,500-RM3,000. Jika ada kedai alat ganti di tempat anda yang mengambil jenama OEM seperti Zimmermann mungkin anda akan dapat harga yang lebih murah.

Penapis udara fungsinya untuk menapis habuk serta bendasing daripada masuk ke Turbo/Throttle Body lalu ke Intake Manifold dan seterusnya ke enjin. Komponen ini lambat laun akan kotor juga dan perlu ditukar. Harganya dalam lingkungan RM120-180 bagi varian Mustang GT dan juga EcoBoost.

Fungsinya seperti penapis udara, tetapi komponen ini menapis habuk dan bendasing daripada masuk ke dalam kabin penumpang sekaligus memberikan kualiti udara yang baik. Jika sampai masanya, ia akan kotor dan juga berkulat. Kos jika hendak menukar komponen ini dalam lingkungan RM120-RM180. Komponen ini dikongsi bersama oleh kedua-dua varian GT dan EcoBoost.

Saiz tayar bagi jentera ini adalah 235/50R18 atau 255/40R19 bagi model EcoBoost dan 255/40R19(depan) dan 275/40R19(belakang) bagi model GT. Harga boleh survey sendiri di kedai tayar berdekatan dengan anda. Cuma saya nak pesan, pakai tayar baik sikit. Jentera ni agak kelaut pengendaliannya jika dipandu ketika hujan.

Kedua-dua varian ini mempunyai 2 “Serpentine Belt” yang memacu A/C compressor dan juga alternator. Akibat daripada penggunaan serta usia ditambah pula dengan tekanan haba di dalam ruang enjin, unit tali sawat ini akan rosak serta merekah.

Jika ada tanda-tanda rekahan, sebaiknya ditukar dengan segera sebelum ianya putus di tengah. Nanti tak pasal-pasal viral Mustang tersadai tepi jalan. Malu woi! Kos adalah dalam lingkungan RM120-RM250 bagi setiap satu unit tali sawat.

Jika kenderaan anda mengalami masalah ‘misfiring’, komponen ini lah yang sepatutnya diperiksa dahulu. Penggunaan berpanjangan akan mengibatkan elektrod palam pencucuh ini habis/rosak. Jika rosak, semestinya perlu ditukar.

Untuk varian GT, kosnya adalah dalam lingkungan RM60-RM90 bagi satu unit palam pencucuh. Enjin V8 semestinya memerlukan 8 palam pencucuh. Hahaha. Darab lah dengan 8. Bagi varian EcoBoost, semestinya pemiliknya boleh menarik nafas lega kerana 4 palam pencucuh sahaja diperlukan. Kosnya dalam lingkungan RM45-RM70 bagi satu unit palam pencucuh.

Jika masalah “misfiring” masih berlaku selepas menukar palam pencucuh, besar kemungkinan komponen ini yang bermasalah. Cuma komponen ini tidak perlu ditukar secara set seperti palam pencucuh. Kalau rosak satu tukar satu pun boleh. Tak perlu tukar semua. Kosnya dalam lingkungan RM550 seunit bagi varian EcoBoost dan RM350 seunit bagi varian GT.

Macam mana nak tahu rosak ? Kalau enjin tu bergegar lain macam je maknanya Engine Mount rosak lah tu. Bagi varian EcoBoost, kos yang diperlukan dalam lingkungan RM1,300-RM1,500 bagi sepasang engine mount. Untuk varian GT, kosnya dalam lingkungan RM800-RM1,200 bagi sepasang Engine Mount. Jika dah tukar engine mount, sebaiknya tukar sekali transmission mount yang menelan kos dalam lingkungan RM450-RM600.

Bagi komponen ini, apa sahaja kenderaan yang mempunyai cermin pasti mengalami masalah yang sama. Wiper Blade bergegar ketika operasi, lap tak bersih, macam-macam lagi. Solusinya senang sahaja. Tukar. Buat sendiri pun boleh. Kosnya dalam lingkungan RM150-RM200 sepasang. Ford Mustang GT dan EcoBoost berkongsi Wiper Blade yang sama.

Komponen ni jarang rosak, melainkan jika dah betul-betul lama atau terlanggar sesuatu. Jika rosak, harganya dalam lingkungan RM1,700-RM2,100.

Masalah biasa komponen ini ialah kebocoran dan bilah pam rosak. Kos untuk menukar komponen ini dalam lingkungan RM450-RM600 bagi varian EcoBoost manakala bagi varian GT pula kosnya dalam lingkungan RM700-RM1,100.

Komponen ini penting tuan-tuan. Jika rosak, overheat lah jentera anda. Kos untuk menukar komponen ini dalam lingkungan RM450-RM600 bagi varian EcoBoost dan RM800-RM1,200 bagi varian GT.

Rasanya semua pengguna kereta di dunia tahu yang komponen ini akan hilang kecekapannya setelah penggunaan yang lama. Sama ada tidak efisyen atau yang lebih jelas iaitu bocor. Kos untuk menukar penyerap hentak jentera ini adalah dalam lingkungan RM700-RM900 seunit. Darab lah dengan 4 ye tuan-tuan. Mahal? Mustang kut. Bukan Ford Fiesta.

Macam biasa, suhu tak sejuk. Bila periksa A/C compressor tak jalan. Apa lagi kan? Terpaksa lah tukar. Tapi sebelum tukar, periksa spesifikasi A/C Gas jentera anda. Ada yang menggunakan gas R134A. Ada juga yang menggunakan gas R1234YF. Bagi yang menggunakan gas R134A, harganya lebih murah dalam lingkungan RM2,800-RM3,100. Bagi yang menggunakan gas R1234YF, harganya mahal sedikit dalam lingkungan RM3,800-RM4,500. Kalau rasa terlalu mahal cuba custom sendiri, masuk gas R12. Terus rasa macam dalam peti ais. Kahkahkah.

Jarang rosak, kalau kena masa dia nak rosak berdarah juga hidung. Kena pula baru nak keluar dating dengan anak datuk. Kereta pula tak boleh hidup. Malu tu bawa sampai ke anak cucu beb. Kos untuk menukar komponen ini dalam lingkungan RM900-RM1,500 bagi varian EcoBoost dan RM1,200-RM1,800 bagi varian GT.

Jadi tuan-tuan, inilah sedikit sebanyak yang saya dapat kongsikan dengan anda semua tentang kos penjagaan Ford Mustang EcoBoost dan GT.

Harus diingat, pengeluaran jentera ini di Amerika sana tu, begitu juga alat gantinya. Ada tempat yang cas murah daripada harga yang dinyatakan diatas. Ada tempat yang cas mahal daripada harga yang dinyatakan diatas. Kenapa? Kos penghantaran tuan-tuan. Kalau anda lihat online memang tak mahal mana. Tapi kos penghantaran mampu menjadikan harga yang anda lihat itu 3-4 kali ganda daripada harga asal.

Seperti yang dinyatakan juga diatas, topik ini berkisarkan kos servis serta common wear & tear parts‘ sahaja. Belum masuk kerosakan yang mungkin atau masalah yang pelik-pelik berlaku pada jentera ini. Anda jangan terkejut jentera anda tersadai lama jika rosak kerana ketersediaan alat ganti itu. Tak banyak kedai alat ganti yang suka menyimpan ‘slow moving item’ seperti starter motor dan alternator contohnya. Import ya tuan-tuan.

Nasihat saya, jika anda beli jentera recond mahupun terpakai, buat ‘pre-purchase inspection’ pada jentera berikut untuk mengetahui keadaan sebenar jentera tersebut. Jika mahu tahu lebih lanjut, klik disini untuk membaca artikel berkaitan 12 tips penting pemeriksaan kereta sebelum membeli. Segalanya ada di dalam artikel tersebut. Pelaburan yang hanya berapa ratus untuk membuat pre-purchase inspection mampu menjimatkan beribu ringgit wang anda. Dah jimat banyak baru boleh belanja downline. Tak ada lah bayar asing-asing bila minum.

Ingatlah, tiada ciptaan manusia yang sempurna. Jangan mengharap terlalu tinggi. Lagi kompleks/mahal kereta itu, lagi pelik-pelik ragamnya. Semoga perkongsian kali ini dapat membantu pemilik serta bakal pemilik untuk mengatur bajet memelihara jentera ini.

Kami kongsikan kepada anda beberapa kos tersembunyi fakta penjagaan kereta-kereta lain yang menjadi idaman ramai. Klik pautan dibawah untuk mengetahui lebih lanjut.

‘Kos Tersembunyi’ Yang Anda Perlu Tahu Jika Ingin Memiliki Mercedes-Benz A45 AMG

‘Kos Tersembunyi’ Yang Anda Perlu Tahu Jika Ingin Memiliki Lamborghini Gallardo

‘Kos Tersembunyi’ Yang Anda Perlu Tahu Sebelum Membeli Kereta Nissan GT-R


6 Lokasi Luar Negara Yang Anda Boleh Travel Dengan Bajet RM1500

Bila merancang untuk travel, bajet merupakan antara perkara penting yang menentukan lokasi yang bakal menjadi destinasi kita. Kejatuhan nilai ringgit pada awal tahun ini menyebabkan ramai yang sedikit keberatan untuk travel ke luar negara kerana kekangan bajet disebabkan tukaran matawang yang tinggi.

Sebagai seorang bajet traveller, saya sendiri turut terkesan dengan situasi ini tapi hati tetap nak travel. Jadi saya telah lakukan kajian agar masih dapat travel ke luar negara dengan bajet yang saya telah tetapkan.

Benda baik tak elok simpan sorang-sorang maka saya kongsikan di sini. Bajet saya untuk setiap trip tak boleh lebih daripada RM1500 termasuk tiket kapal terbang.

Ingat Acheh, ingat tsunami. Bandar yang pernah ranap kerana tsunami ini menawarkan lebih banyak tarikan dan monumen peringatan daripada tragedi yang telah menimpa serta beberapa lokasi alam semulajadi yang menarik.

Apatah lagi nilai Ringgit masih tinggi berbanding Rupiah Indonesia. Memang ngam dengan bajet saya.

Bagi pasangan yang dah berkahwin jangan lupa bawa surat nikah. Undang-undang di Acheh tidak benarkan lelaki dan wanita keluar bersama selepas jam 10 malam.

Mana lah tahu terasa nak lepak tepi pantai sambil tengok bulan, ada polis syariah datang soal siasat banyak pula kena jawab nanti.

Untuk rujukan baca Itinerari Bajet 4 Hari 3 Malam Ke Acheh Indonesia

Myanmar atau dikenali juga sebagai Burma bukanlah destinasi pilihan bagi sebahagian ramai traveller Malaysia. Mungkin sebab dah selalu jumpa warga dari negara ini di Malaysia.

Tapi jangan pandang sebelah mata dengan lokasi bersejarah dan budaya di negara ini. Banyak yang menarik untuk diterokai.

Antara fakta menarik adalah terdapat 140 masjid di Yangon, rakyatnya yang peramah, mudah dapat makanan halal yang murah dan sedap.

Kepada food hunters, korang patut datang ke Yangon dan cuba makanan di sini. Buah-buahan pun dijual dengan murah.  Cuma pesan saya mesti minum air mineral yang dibeli dan elakkan makan sambal cili agar tak terkena cirit-birit.

Book hotel lebih awal sebab hotel di sini selalu penuh. Banyak traveller dari negara barat yang berkunjung ke negara ni. Jika mahu lebih adventure boleh juga ke Bagan dan Inle Lake selepas turun di Yangon.

Untuk rujukan baca Kisah menarik gadis Malaysia travel dengan Minah Saleh dari USA di Myanmar

Selain daripada Boracay, Cebu merupakan satu lagi destinasi yang mesti dilawati di Filipina jika korang sukakan keindahan alam.

Paling menarik kat sini merupakan antara tempat best untuk selfie dengan whale shark!  Ok, oleh sebab tempat ni best dan matawang Peso Filipina pun lebih rendah berbanding RM, maka haruslah masuk dalam senarai bucket list.

Bajet ni dikira tinggi dan sebenarnya boleh kurangkan lagi terutama untuk hotel dan tiket flight.

Untuk itinerari dan lokasi menarik untuk diterjah sepanjang di Cebu, korang boleh download apps Cebu Guide.

Jika ke Filipina jangan lupa asingkan duit sebanyak 750 Peso untuk bayar ‘airport tax’. Tapi daripada maklumat terbaru yang saya dapati, harga tiket AirAsia dari Cebu ke KL sudah termasuk ‘airport tax’. Hanya untuk Cebu saja tau, bukan di airport lain di Filipina. Walaubagaiamana pun tak salah bersedia lebih sikit agar kita tak terkandas di sana hanya kerana 750 Peso ini.

Untuk rujukan itinerari baca: Kisah 5 gadis travel gaya bajet ke 3 lokasi termasuk Cebu.

Sebut Maldives tak perlu cerita banyak lagi. Ini antara tempat untuk bercuti dan tenangkan fikiran sambil layan pemandangan laut luas yang cantik. Sambil tu boleh snorkeling sekali.

Ada pilihan untuk naik local boat/slow boat ke Maafushi dengan tambang 3USD sahaja seorang. Bot bertolak setiap hari kecuali Jumaat pada jam 3 petang.

Matawang Maldives adalah Rufiyaa. Susah sikit nak dapat di Malaysia. Tapi boleh tukar di lapangan terbang sebaik saja sampai di sana. Kadar tukaran semasa ialah 1USD bersamaan 15 Rufiyaa. Simpan resit, kalau ada baki boleh ditukar ke USD di Airport Male sebelum balik ke Malaysia.

Untuk rujukan itinerari baca: Itinerari Travel Cara Bajet 5 Hari 4 Malam Di Maldives

Perth merupakan bandar di negara kangaroo ini yang paling hampir dengan Malaysia. Tempoh penerbangan dari KLIA2 – Perth adalah 5 jam 30 minit.

Terletak di wilayah Western Australia, cara terbaik untuk meneroka lokasi menarik di sini adalah dengan menyewa kereta.

Terdapat banyak lokasi menarik yang boleh dilawati secara percuma di bandar Perth dan sekitarnya. Korang boleh semak info lanjut di website WesternAustralia.com dan di LookAtWa.com.

Dan jika korang nak jimat lagi boleh cuba naik Transperth yang menyediakan perkhidmatan bas percuma di sekitar CBD, Fremantle dan Joondalup. Boleh rujuk jadual operasi bas transperth di website Transperth.wa.gov.au.

Baca juga tips berikut untuk rujukan: 26 Tip Bercuti Bersama Keluarga Di Perth, Australia

Ketika ini AirAsia X merupakan satu-satunya syarikat penerbangan yang terbang terus dari KL ke Busan dan vice versa.

Bila ada peluang macam ni bolehlah cover 2 bandar dalam 1 trip iaitu Seoul dan Korea. Korang boleh turun di Seoul dan bertolak balik ke Malaysia dari Busan atau sebaliknya.

Perancangan saya adalah 2 hari travel di Busan dan 3 hari di Seoul.

Jika korang bercadang nak naik subway sepanjang di sana, boleh cuba download apps Jihachul Korea Subway. Dalam apps ni diterangkan dengan lengkap harga dan route dari stesen mana ke stesen mana, dan kat mana nak tukar train, serta masa. Juga sila ambil perhatian orang Korea sangat menepati masa. Lambat kena tinggal okey.

Beli T-Money untuk bayar teksi, subway dan naik bas. Harga tambang yang dikenakan lebih murah bila bayar guna T-Money. Info berjimat macam ni penting untuk diambil tahu. Untuk info lengkap boleh semak di website VisitKorea.

Untuk makanan halal, baca: 21 Makanan Halal Yang Mesti Dicuba Bila Travel Ke Korea Selatan.

Baca juga 5 Tip Travel Di Musim Sejuk Di Korea dan  7 ‘Survival Tips’ Ke Korea Selatan.

Jika korang merancang nak travel lebih lama di Korea, itinerari Pusing Satu Korea Selatan 7 Hari Dengan Bajet RM1800 ini mungkin membantu.

Dan ini sedikit tips tambahan untuk korang:

Seat61.com sering menjadi antara sumber rujukan utama saya setiap kali nak travel ke luar negara.  Informasi yang dikongsikan juga lengkap dan up to date. Jadi korang bookmark website ni okey.

Senang nak berkongsi perbelanjaan untuk lebih jimat terutama kos bilik hotel, makanan dan pengangkutan yang melibatkan sewa kereta. Lagi ramai  lagi jimat.

Bagi bandar dan negara maju seperti Australia dan Korea, korang boleh cuba lakukan carian di Play Store dan iTunes untuk apps dan peta yang boleh digunakan offline. Contohnya:

Busan: Busan Metro Maps, dan Busan Map Offline

Perth:  Perth Western Australia Maps, dan Perth Map and Walks

Sentiasa alert dengan promosi AirAsia. Adakala tiket yang kita dapat boleh jadi separuh daripada bajet di atas.

Bercakap tentang AirAsia, ada satu berita menarik saya nak kongsikan. Harga tiket kapal terbang yang saya letakkan di atas adalah harga biasa tanpa promosi.

AirAsia akan mengadakan promosi 50% diskaun untuk pembelian tiket pergi balik bagi destinasi berikut:

1. Indonesia: Banda Acheh – Harga normal pergi balik RM300++, sekarang RM242++.

2. Myanmar: Yangon – Harga normal pergi balik RM380++, sekarang RM314++

3. Filipina: Cebu – Harga normal pergi balik RM590++,  sekarang 460++

4. Maldive: Male – Harga normal pergi balik RM740++,  sekarang 560++

5. Australia: Perth – Harga normal pergi balik RM780++, sekarang RM600++

6. Korea: Busan – Harga normal pergi balik RM798++,  sekarang RM610++

Harga promosi di atas hanya sah jika tempahan dibuat untuk penerbangan pergi balik dengan AirAsia.

Promosi ini berlangsung selama 50 jam bermula pada 16 Mei 2016 (hari ni!) untuk penerbangan di antara 1 Ogos – 30 Nov 2016. Korang boleh semak promo ini di website AirAsia.com bermula jam 12 PM.

Saya tengah standby depan laptop untuk grab tiket ke salah satu lokasi di atas. Penat buat research dan kira bajet, it’s time to make it real. Siapa cepat dia dapat!


‘Kos Tersembunyi’ Yang Anda Perlu Tahu Jika Ingin Memiliki Lamborghini Gallardo

Assalamualaikum semua dan Salam Sejahtera.

Disebabkan posting saya berkenaan Nissan GT-R mendapat sambutan, saya berkenan pula untuk menulis tentang penjagaan sebuah lagi kereta mewah yang menjadi dambaan ramai, Lamborghini Gallardo.

• Dilahirkan pada tahun 2005.
• Mempunyai enjin bersesaran 4,993cc (5.0L), 1st Generation.
• 5,200cc(5.2L) 2nd Generation.
• Direka oleh Mr. Luc Donckerwalke. Sekarang beliau bekerja untuk Hyundai. Hyundai ya tuan-tuan sekalian.
• Kod yang diberi adalah LP560-4,LP570-4 dan LP550-2. Nombor dibelakang merujuk kepada layout dimana 4 untuk AWD dan 2 untuk 2WD.
• Produksi untuk kenderaan ini berakhir pada tahun 2013.

Cukup bab trivia, sekarang kita masuk bab penjagaan (Maintenance).

Kapasiti minyak engine bagi kenderaan ini berjumlah 9.5 Liter. Kelikatan minyak yang digunakan adalah 5W-40. Harga bagi setiap servis adalah dalam lingkungan RM2,200.

Transmission Service Package
Okay, bab ni special sikit. Kenapa special ? Bacalah dulu. Pakej merangkumi minyak E-Gear, Front Diff & Rear Diff. Front Diff menggunakan sebanyak 1.3 Liter minyak berkelikatan SAE 75/90. Rear Diff menggunakan sebanyak 4 Liter minyak berkelikatan SAE 75/90.

E-Gear menggunakan sebanyak 2 Liter minyak. Minyak apa ? PETRONAS TUTELA. Ya, Petronas Tutela CS Speed SAE75W Made In Italy. So lepas ini jangan pandang rendah pada produk negara sendiri ya.
Kos pula adalah dalam lingkungan RM3,000.

Bab ini sebenarnya tidak banyak sangat. Bukan sebab saya bias. Tetapi saya baharu jumpa dua buah sahaja Gallardo yang tinggi mileage-nya. Selainnya, semua mileage dibawah 100,000km. Baiklah, mari kita mula.

Front Brake Pad
Kos untuk penukaran pad brek bagi kenderaan ini adalah dalam lingkungan RM3,000-RM4,000.

Rear Brake Pad
Kos untuk penukaran pad brek bagi kenderaan ini adalah dalam lingkungan RM2,900-RM3,900.

Brake Disc/Rotor

Sebenarnya jarang habis benda ini memandangkan materialnya adalah Carbon Ceramic. Tetapi, jika perkara tidak diingini berlaku, inilah harganya; dalam lingkungan RM70,000 full set.

Clutch(E-Gear)
Seperti kenderaan biasa, Lamborghini juga mempunyai klac untuk menghubungkan kuasa dari enjin ke sistem transmisi lalu ke tayar. Klac adalah satu benda yang akan habis. Kos untuk menukar klac set adalah dalam lingkungan RM29,000.

E-Gear Gearbox Actuator
Saya boleh cakap benda ni agak common juga sebab saya dah handle lebih kurang 10 kes membabitkan Unit Actuator ni. Benda ni berfungsi sebagai penggerak untuk membolehkan gear itu ditukar. Benda ini rosak, tak bertukarlah gear nanti. Seperti unit mechatronic yang terdapat dalam transmisi 0AM VW DSG.

Ferrari juga menggunakan sistem yang sama. Dan saya pernah menggunakan E-Gear Actuator dari Lamborghini Murcielago pada Ferrari F430 atas alasan owner bajet ketat. Lagipun, pengeluar adalah sama iaitu Magneti Marelli. Oh ya, kos ? Kalau reconditioning adalah dalam lingkungan RM10,000 dan RM30,000 bagi unit yang baru.

Tayar bagi Lamborghini Gallardo ini adalah bersaiz 235/35R19(Depan) dan 295/30R19(Belakang). Harga? Cuba buat survey sendiri. Takut kena kecam pula. Bab harga tayar ni sensitif sikit.

Belting Set
Ini bukan Lamborghini sahaja. Semua kereta juga perlu tukar bila sampai masanya. Kecuali Tesla sahaja rasanya. Kos dalam lingkungan RM5,000 berserta upah dan related parts.

Valve/Rocker Cover Gasket
Biasanya “oil leak” pada bahagian ini. Kos adalah dalam lingkungan RM2,800 berserta upah.

Spark Plug
Enjin 10 Silinder, jadi Spark Plug juga ada 10 ya Tuan Tuan. Kos adalah dalam lingkungan RM3,600 berserta upah.

Jadi, ini adalah sedikit sebanyak perkara yang saya boleh kongsikan kepada tuan tuan dan puan puan sekalian.
Nasihat saya, sebelum membeli kenderaan terpakai, buatlah dulu Pre-Purchase Inspection tak kira apa jenis kenderaan pun.

Ini untuk mengelakkan tuan-tuan melaburkan lebih banyak duit kepada perkara yang tidak perlu di kemudian hari. Boleh pergi ke RTechnik Sdn Bhd atau ke bengkel berdekatan dengan anda.

Jika mahukan maklumat lebih lanjut atau khidmat nasihat, boleh datang ke RTechnik Sdn Bhd dengan pengerasnya Teh O Ais ikat tepi. Saya sedia berkongsi maklumat dengan anda semua.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


‘Kos Tersembunyi’ Yang Anda Perlu Tahu Jika Ingin Memiliki Maserati GranTurismo

Assalamualaikum semua dan Salam Sejahtera. Terima kasih kerana mengundi pada post tempoh hari, jadi hari ini saya berkenan untuk menulis tentang fakta penjagaan sebuah Maserati GranTurismo.

Sedikit trivia berkenaan kenderaan ini :-

⚙ Dilahirkan pada tahun 2007.
⚙ Mempunyai enjin bersesaran 4,244cc(4.2) model 2007.
⚙ 4,691(4.7L) model 2008 ke atas.
⚙ Direka oleh Jason Castriota. Orang Amerika yang juga mereka SSC Tuatara.
⚙ Kapasiti tempat duduk kenderaan ini adalah 2+2.
⚙ Produksi untuk kenderaan ini masih belum berakhir sehingga sekarang.
⚙ Model GranTurismo ini terbahagi kepada 3 iaitu GranTurismo, GranTurismo MC Stradale(idaman) dan GranCabrio.
⚙ Dimana di setiap 3 model ini, ada lagi sub-model yang bernaung dibawah model-model ini. Jadi, kenali model yang anda miliki atau yang anda mahu miliki.
⚙ Bagi model MC Stradale, ini adalah model pertama GranTurismo yang kelajuannya melebihi 300km/h. Kelajuan yang direkodkan ketika ujian adalah 303km/h. Laju !!

Cukup bab trivia, sekarang kita masuk bab penjagaan(Maintenance).

SERVIS
Engine Oil Service Package
Kapasiti minyak engine bagi kenderaan ini berjumlah 9 Liter baik model 4.2 atau 4.7. Kelikatan minyak yang digunakan adalah Fully Synthetic 5W-40. Harga bagi setiap servis termasuk Oil Filter dan upah adalah dalam lingkungan RM2,000.

Transmission Service Package
Sistem Transmisi kenderaan ini terbahagi kepada dua. Hal ini kerana kenderaan ini dilengkapi dengan dua jenis Sistem Transmisi yang berbeza iaitu Automatik 6-Kelajuan Konvensional(6HP26) buatan ZF dan ‘Electrohydraulic Manual Transmission’ (E-Gear) 6-Kelajuan buatan Magneti Marelli. Jadi, kos penyelenggaraan juga adalah berbeza sama sekali.

Transmission Service Package (6HP26)
Pakej ini merangkumi komponen seperti berikut :-
– Transmission Fluid 7 Liter
– Transmission Sump integrated with Strainer
– Transmission Sump Gasket
– Screw
Kos termasuk upah adalah dalam lingkungan RM1,800 – RM2,500.

Transmission Service Package (E-Gear)
Pakej merangkumi minyak E-Gear & Gearbox. Gearbox menggunakan sebanyak 4 Liter minyak berkelikatan SAE 75/90. E-Gear menggunakan sebanyak 2 Liter minyak iaitu minyak Petronas Tutela CS Speed SAE75W Made In Italy. Kos pula adalah dalam lingkungan RM3,000.

1. Front Brake Pad
Kos untuk penukaran pad brek depan bagi kenderaan ini adalah dalam lingkungan RM3,000-RM4,000. Bagi Model MC Stradale pula, ia menggunakan set rotor dan pad dari Carbon Ceramic. Harganya pula dalam lingkungan RM5,400-6,500.

2. Rear Brake Pad
Kos untuk penukaran pad brek belakang bagi kenderaan ini adalah dalam lingkungan RM1,800-RM2,500 dan bagi model MC Stradale berharga dalam lingkungan RM5,400-RM6,500.

3. Brake Disc/Rotor
Bagi model GranTurismo biasa, Brake Rotor yang digunakan adalah dari material besi seperi kenderaan-kenderaan yang lain. Harganya untuk keempat-empat rotor dalam lingkungan RM14,000-RM16,000. Bagi model MC Stradale pula, Carbon Ceramic Brake (CCB) rotor berharga dalam lingkungan RM50,000-RM70,000 bagi keempat-empat unit.

4. Air Filter
Kos untuk menukar Air Filter bagi kenderaan ini adalah dalam lingkungan RM550-RM650.

5. Spark Plug & Ignition Coil
Kenderaan ini menggunakan enjin V8 model F136U (4.2) dan F136Y (4.7) hasil kerjasama Ferrari-Maserati. Enjin F136Y (4.7) ini juga diaplikasikan pada model Alpha Romeo 8C Competizione. Jadi, bila dah guna enjin V8, jumlah silindernya pula ada 8 dan jumlah spark plug dan ignition coil yang diperlukan juga adalah 8 biji. Kos untuk menukar spark plug ini adalah dalam lingkungan RM1,200-RM1,600. Kos untuk menukar kelapan-lapan biji ignition coil pula adalah dalam lingkungan RM3,700-RM4,500.

6. Clutch(E-Gear)
Masalah ini hanya terpakai pada model yang menggunakan sistem E-Gear sahaja dimana model ini mempunyai klac untuk menghubungkan kuasa dari enjin ke sistem transmisi lalu ke tayar. Dan klac adalah satu benda yang akan habis. Kos untuk menukar klac set adalah dalam lingkungan RM19,000-RM25,000.

6. E-Gear Gearbox Actuator
Seperti yang pernah saya terangkan sebelum ini di post berkaitan Lamborghini Gallardo tempoh hari, kenderaan ini menggunakan unit Actuator yang sama. Bila menggunakan unit yang sama, maka penyakitnya juga adalah sama. Hebat betul Magneti Marelli ni close deal. Berkenaan kos, Kalau reconditioning adalah dalam lingkungan RM10,000 dan RM30,000 bagi unit yang baru.

7. Tayar
Tayar bagi Maserati GranTurismo ini adalah bersaiz 245/35R20 (Depan) dan 255/35R20 (Belakang). Bagi model MC Stradale pula saiznya adalah 255/30R20 (Depan) dan 295/30R20 (Belakang) Harga ? Mohon check sendiri ya.

8.Sistem Suspensi
Sistem Suspensi juga boleh siklasifikasikan sebagai wear & tear dimana umum mengetahui komponen ini satu akan rosak jua. Sama ada lambat atau cepat sahaja. Kos untuk menukar keempat-empat penyerap hentak/shock absorber kenderaan ini beserta related parts adalah dalam lingkungan RM17,000 – RM20,000.

9. Belting Set
Kos untuk menukar Belting Set beserta related parts adalah dalam lingkungan RM1,600-RM2,000 berserta upah.

10. Valve/Rocker Cover & Gasket
Biasanya ‘oil leak’ lah pada bahagian ini. Kos adalah dalam lingkungan RM1,500-RM2,000 berserta upah. Akan tetapi, berdasarkan pengalaman saya, boleh terjadi tragedy dimana Rocker Cover itu sendiri crack ketika mahu mngeluarkannya dari enjin. Jika ini berlaku, kos untuk menukar keseluruhan Rocker Cover adalah dalam lingkungan RM8,500-RM9,500 bagi seunit. Kalau kedua-dua belah crack, Kosnya mencanak sehingga RM17,000-19,000.

11. Exhaust Manifold/Header
Bahagian ini masalah utamanya adalah crack/retak atau pecah. Kan kereta mahal, macam mana boleh pecah ? Well, buatan manusia. Exhaust Manifold bagi Maserati/Ferrari/Lamborghini tak sama seperti kenderaan biasa dimana ketika idling pun anda boleh lihat perubahan warna(merah menyala) pada komponen ini. Memang sangat-sangat panas. Jika masalah ini berlaku, ada 2 cara; buka dan weld balik atau tukar kepada unit baru. Jika weld, upahnya memang tinggi kerana nak buka cover/wrap manifold ini sahaja mengambil masa sehingga satu hari, kosnya dalam anggaran RM3,500-RM4,500 berserta upah. Jika tukar pada unit baru kosnya pula adalah dalam lingkungan RM8,500-RM10,000.

Jadi, ini adalah sedikit sebanyak maklumat yang saya boleh kongsikan kepada tuan tuan dan puan puan sekalian.

Satu lagi, TOLONG jangan klasifikasikan Maserati ini sebagai ‘Ferrari Murah/Cheap Ferrari’. Biarpun harga marketnya lebih rendah, dan menggunakan enjin dan sistem dari Ferrari, tetapi ia mempunyai karakternya yang tersendiri. Setiap kenderaan yang dibuat mempunyai kelebihan dan kekurangannya sendiri. Masuk dan pandu sendiri dan anda akan rasakan keunikannya.

Oh ya, Syarikat Induk/Parents Company bagi Maserati dan Ferrari sekarang adalah Fiat Chysler Automobiles N.V.

Nasihat saya, sebelum membeli kenderaan terpakai, lebih-lebih lagi berkenaan Supercar seperti ini, buatlah dulu Pre-Purchase Inspection. Ini untuk mengelakkan tuan-tuan melaburkan lebih banyak duit kepada perkara yang tidak perlu dikemudian hari. Boleh pergi ke RTechnik Sdn Bhd atau ke bengkel berdekatan dengan anda.

Jika mahukan maklumat lebih lanjut atau khidmat nasihat, boleh datang ke RTechnik Sdn Bhd dengan pengerasnya Teh O Ais ikat tepi. Saya sedia berkongsi maklumat dengan anda semua.


‘Kos Tersembunyi’ Yang Anda Perlu Tahu Jika Ingin Memiliki Mercedes-Benz A45 AMG

Assalamualaikum semua dan Salam Sejahtera.

Umum mengetahui tentang kewujudan kereta ini. Kereta ini menjadi idaman semua orang sama ada peminat kereta atau tidak. Hal ini kerana rekabentuknya yang menawan dan mempunyai enjin yang berkuasa tinggi. Ketika dilancarkan, model ini mendapat respon positif daripada para pengkritik automotif dunia.

Ianya juga menukar persepsi orang ramai tentang jenama Mercedes Benz itu sendiri dimana dahulu Mercedes-Benz hanyalah jenama ‘abah-abah’. Sekarang, ramai orang muda yang kaya, anak orang kaya mahupun baru jadi orang kaya memandu kereta ini di Malaysia. Model ini juga merupakan model AMG paling mampu milik berbanding model-model AMG sebelumnya.

Sedar tak sedar sudah 6 tahun model ini berada di pasaran. Ia juga mempunyai adik beradik daripada segmen yang berlainan iaitu CLA45 dan GLA45. Boleh saya katakan di sini kos penyelenggaraan bagi ketiga-tiga model ini adalah lebih kurang sama sahaja. Apa pun, kredit patut diberikan kepada pihak Mercedes Benz kerana membuat segmen “Hot-Hatch” menjadi bertambah meriah berbanding dahulu yang hanya dikuasai oleh pihak Volkswagen dengan model Golf R nya.

1. Dilahirkan pada tahun 2013.
2. Dikenali juga dengan kod chassis W176.
3. Mempunyai enjin bersesaran 1,991cc dengan kod M133 yang berkuasa 355hp dan Torque sebanyak 450Nm bagi model Pre-Facelift (2013-2015).
4. Mempunyai enjin bersesaran 1,991cc dengan kod M133 yang berkuasa 376hp dan Torque sebanyak 475Nm bagi model Facelift (2015-2018).
5. Direka oleh Mr. Mark Fetherston. Memegang jawatan sebagai Exterior Design Team Leader bagi pihak Mercedes Benz dan juga merupakan seorang Pensyarah di Pforzheim University.
6. Kenderaan ini dilengkapi dengan sistem transmisi 7-Speed AMG Speedshift DCT).
7. Kenderaan ini sekarang boleh didapati pada harga bawah RM200,000 bagi model recon dan used merujuk laman mudah.my.

Cukup bab trivia, sekarang kita masuk bab penjagaan (Maintenance).

Kapasiti minyak engine bagi kenderaan ini berjumlah 5.5 Liter. Kelikatan yang disarankan pula adalah 5W-40 Fully Synthetic. Kosnya adalah dalam lingkungan RM700-RM950.

Model AMG Speedshift DCT ini merupakan model klac berkembar daripada Mercedes-Benz. Ianya tidak sama seperti model-model terdahulu yang menggunakan Torque Converter. Jadi, komponen servis dan cara servis juga adalah berlainan. Service Kit untuk model ini merangkumi Fluid, Filter & O-Ring(Outer), Filter(Inner), Transmission Oil Pan Seal dan Labour. Kos adalah dalam lingkungan RM1,700-RM2,200.

Memang Mercedes Benz terkenal dengan ketahanannya berbanding jenama pesaing. Namun apabila cerita tentang wear & tear parts, apa jenama pun tidak boleh lari daripadanya. Baiklah, kita mulakan.

Banyak pilihan untuk bab ini. Maksud saya pilihan jenama. Cuma walau apa pun jenama, pastikan yang tulen. Kos adalah dalam lingkungan RM700-RM1,500.

Sama juga, banyak pilihan jenama. Harganya dalam lingkungan RM500-RM1,200.

Rotor adalah satu benda yang akan habis. Sama juga seperti brake pad, cuma jangka hayatnya lebih lama daripada pad. Model kenderaan ini sangatlah popular sehingga banyak pengeluar aftermarket mengeluarkan alat ganti termasuk Brake Rotor. Kos adalah dalam lingkungan RM2,720-RM7,000 bagi keempat-empat unit rotor.

Sisitem kenderaan ini menggunakan klac berkembar(Dual-Clutch). Antara sifat clutch adalah lambat laun ia akan habis juga. Sama ada habis, atau terbakar “burnt”. Kos untuk menukar set clutch adalah dalam lingkungan RM5,500-RM7,000. Lagi satu, clutch pack untuk model AMG Speedshift DCT ni susah nak dapat bossku.

Saiznya adalah 235/35ZR19. Harga cari sendiri.

Sampai masanya, mana-mana absorber pun akan hilang keupayaannya. Terpulang kepada pemilik mahu servis balik atau tukar. Kalau tukar kosnya dalam lingkungan RM1,500-RM1,800 seunit. Kalikan dengan 4.

Belt ini menghubungkan kuasa daripada enjin untuk memacu unit compressor dan alternator. Kos untuk menukar belt ini dalam lingkungan RM120-RM180.

Ketiga-tiga model ini mempunyai enjin 4 silinder, jadi hanya 4 biji spark plug yang diperlukan. Kos adalah dalam lingkungan RM500-RM600.

Untuk A45. Jarang berlaku masalah coil ini. Andai berlaku juga harganya dalam lingkungan RM300 seunit. Tapi kalau hendak upgrade ke Okada pun boleh. Harganya dalam lingkungan RM6,500 bagi 4 unit coil.

Masalah ni agak biasa bagi barisan model A45,CLA45 dan GLA45. Keempat-empat unit mounting ini akan menelan kos sebanyak RM3,500-RM4,000.

Kenapa? Bocor ke? Tidaklah. Biasanya Coolant Level Sensor bermasalah. Lepas itu sensor pulak build in dengan tank. Pandai Mercedes buat duit. Kosnya dalam lingkungan RM600-RM700.

Kena masalah ini menangis juga mekanik. Leceh proses penukarannya. Bila leceh, harga upah pun jadi mahal. Kosnya dalam lingkungan RM1,200.

Juga dikenali sebagai Dump Valve. Fungsinya sama sahaja macam Blow Off Valve(BOV). Biasanya masalah yang dijumpai adalah jem lekat. Bila jem lekat, memang tak dapat boost lah kereta. Macam drive kereta tiada turbo. Nak tukar original pula tidak boleh. Datang sekali dengan turbo. Haha. Lahabau betul engineer dia.

Tetapi jangan risau, pihak pengeluar Aftermarket seperti Forge (dah kena beli dengan Owen Development) dan Turbosmart ada mengeluarkan alat ganti dump valve ini. Harganya dalam lingkungan RM800-RM900.

Kita kena faham yang Aircond Compressor merupakan benda bergerak(Moving Item). Apabila bergerak, ia mempunyai jangka hayat. Lagilah di Malaysia ini Aircond memang satu keperluan. Jika komponen ini rosak harganya dalah dalam lingkungan RM5,000.

Sepanjang pengalaman saya, kes ni merupakan kes terpencil. Peratusan kerosakan itu tetap wujud. Jadi, untuk berjaga-jaga, kos seunit Alternator adalah dalam lingkungan RM5,800-RM6,500.

Ini juga merupakan kes terpencil. Tapi tidak salah untuk kita ambil tahu. Kos bagi seunit Starter Motor adalah dalam lingkungan RM1,500.

Pada hemat saya, kenderaan ini saya berani recommend kepada kawan dan juga pelanggan saya. Seperti yang saya nyatakan diatas, akibat popularitinya yang tinggi, banyak pihak pengeluar barangan Aftermarket mengeluarkan “Performance Parts” untuk kenderaan ini.

Binaan bahagian enjin seperti Piston dan Crankshaft yang dibuat dengan teknologi “Forged” juga membolehkan enjin ini ditala semaksimum mungkin. Setakat boost 2 bar enjin ini masih boleh tersenyum. Enjin tahan, Performance Parts banyak. Tunggu apa lagi, tabur duit sahaja. Hahaha.

Jadi, ini adalah sedikit sebanyak perkara yang saya boleh kongsikan kepada tuan tuan dan puan puan sekalian. Nasihat saya, sebelum membeli kenderaan terpakai, buatlah dulu Pre-Purchase Inspection tak kira apa jenis kenderaan pun. Ini untuk mengelakkan tuan-tuan melaburkan lebih banyak duit kepada perkara yang tidak perlu dikemudian hari. Jika wear & tear parts yang dinyatakan diatas masih elok, tidak perlulah ditukar dahulu.

Harga yang diberikan adalah ‘average’ . Jangan melenting jika dikenakan harga yang mahal di bengkel berdekatan anda kerana harga adalah berbeza bagi setiap kawasan. Tapi jika terlalu mahal dikenakan kepada anda, rajin-rajinlah buat research ya. Semoga kita semua mendapat manfaat.


‘Kos Tersembunyi’ Yang Anda Perlu Tahu Sebelum Membeli Kereta Nissan GT-R

Ada keinginan untuk membeli kereta mewah seperti Nissan GT-R sebagai contoh? Di sini aku ingin kongsikan pengalaman aku tentang penjagaan sebuah GT-R. Apa yang aku kongsikan ini adalah berdasarkan pengalaman aku dan pasukan mekanik aku di sini.

Kita mulakan dengan servis biasa sahaja dulu diikuti dengan common wear & tear parts.

Engine Oil digunakan sebanyak 5.5 liter. Jika menggunakan aftermarket big oil pan, lebih banyak minyak diperlukan.

Kos dalam lingkungan RM950 berserta upah (Motul 300V).

Transmission Fluid digunakan sebanyak 11 liter. Sama seperti konsep Engine Oil tadi, jika aftermarket big oil pan digunakan, lebih banyak minyak diperlukan. Pakej merangkumi “Front Diff Oil” dan “Rear Diff Oil”.

Kos dalam lingkungan RM2,600 berserta upah.

VR38 merupakan sebuah enjin 6 Silinder V6, so 6 unit spark plug diperlukan. Spark Plug original ada 2 jenis; NGK dan Denso. Harga lebih kurang.

Kos dalam lingkungan RM1,320 berserta upah.

Bab ni, Caliper pun Brembo. Jadi faham-fahamlah. Tetapi untuk GT-R ada banyak pilihan. Nak yang murah ada, yang mahal pun ada.

Kos dalam lingkungan RM2,850 (original), RM2,400 (Endless).

Pun sama seperti Front Brake Pad. Banyak pilihan. RM2,640 (original), RM1,700 (Endless).

Daripada pengalaman aku, ada 3 brand sahaja yang aku percaya. Original (Brembo), Endless, dan AP Racing.

Kos adalah dalam lingkungan RM12,000 ke RM18,000.

Boleh dikatakan kerap memberikan masalah juga, harganya boleh tahan. Kos adalah dalam lingkungan RM10,000 dengan upah.

*Aku tak suka berkompromi tentang brek, lagipun major knowledge aku adalah perihal sistem brek. Jadi aku tak recommend pakai low quality brake pad.

Universal. Ini ikut kemampuan dan minat anda terhadap jenama dan jenis tayar tersebut. Jangan pakai tayar toreh sudahlah.
Kos dalam lingkungan RM10,000.

Tire Pressure Monitoring System. Sensor ni ada dalam tayar. Selalu sangat rosak. Nak tukar ini kena keluarkan tayar daripada rim ye tuan-tuan. Kalau anda pakai tayar RFT lagi tinggi kedai caj anda.

Kos dalam lingkungan RM800 seunit dengan upah. Berdoalah jangan sampai 4 biji sekali rosak.

Dipanggil juga sebagai Bell Housing. Jika benda ni rosak, anda akan dengar ‘rattling sound’ dari bawah kenderaan anda.

Kos adalah dalam lingkungan RM11,000 siap pasang.

Sensor ni terletak di belakang kiri sistem suspensi kenderaan. Selalu juga patah.
Kos adalah dalam lingkungan RM3,850 dengan upah.

Jika kenderaan anda berusia lebih dari 5 tahun, bersedia dengan masalah ‘leak absorber’. Sistem suspensi kenderaan ini dilengkapi dengan sistem ‘damptronic’ dimana anda boleh melaras kekerasan suspensi tersebut. Aku recommend dua jenis set utk kenderaan ini, Original atau Litchfield Street.
Kos adalah dalam lingkungan RM31,000 (Original), dan RM27,000 (Litchfield).

Tangki air ini jahat. Selalu bocor. Kalau anda lihat ‘coolant level’ dalam tangki makin berkurang, cubalah periksa keadaan tangki ini dahulu ya.
Kos adalah dalam lingkungan RM1,290 berserta upah.

Bukan enjin V6 sahaja ada masalah ini, malah kebanyakkan enjin.
Kos adalah dalam lingkungan RM1,500 berserta upah.

Terlalu banyak untuk diceritakan dan ditulis disini. GR6 ni sebenarnya bermacam ragam. Tapi yang common adalah clutch wear. Jadi aku tak bagi kos satu persatu, anggaran kos keseluruhan rebuild balik gearbox unit ni adalah lingkungan RM45,000 atau lebih.

Cukuplah sampai di sini saja aku kongsikan maklumat tentang GTR ni. Jika ingin mengetahui maklumat lebih lanjut bolehlah ‘PM’ aku sendiri atau datang terus bersua muka. Aku akan share apa saja yang anda nak tahu tentang GTR.

Inilah ‘kos tersembunyi’ yang anda perlu tahu sebelum membeli kereta mewah. Bukan hanya sewa bulanan yang anda kena fikir tetapi kos-kos ini yang bakal muncul sekiranya berlaku kerosakan atau sudah cukup masa untuk diservis. Itu belum lagi cerita servis kereta seperti LAMBORGHINI GALLARDO. Itu di perkongsian kemudian.

Disini juga aku tak sentuh langsung tentang modifikasi ye. Untuk bab itu, ada lebih baik cerita di kedai kopi.

P/S: Kalau nak datang jumpa, bawa teh o ais ikat tepi. Itu pengerasnya 😝.


Kos Tinggi Punca Kerajaan Negeri Tidak Rancang Beli Vaksin Untuk Rakyat Kelantan

Menteri Besar Kelantan, Datuk Ahmad Yakob semalam berkata bahawa kerajaan negeri Kelantan tidak bercadang untuk membeli vaksin bagi rakyat negeri terbabit berikutan kos mendapatkannya akan melibatkan harga yang tinggi.

Dia yang ditemubual oleh Harian Metro turut menambah bahawa negeri seperti Sarawak mempunyai kapasiti untuk membeli vaksin, manakala Kelantan akan mengambil pendekatan sama seperti negeri lain iaitu tunggu dan ikut pendaftaran seperti biasa.

“Kelantan setakat ini mengambil pendekatan seperti negeri lain kerana ia membabitkan kos besar. Kami ambil pendekatan tunggu dan ikut pendaftaran seperti biasa,” katanya.

Terdahulu, Menteri Penyelaras Program Imunisasi COVID-19 Kebangsaan, Khairy Jamaluddin memberi kebenaran untuk kerajaan negeri membeli vaksin sendiri tetapi ia mestilah mendapat kelulusan daripada Bahagian Kawal Selia Farmasi Negara (NPRA).

Dalam perkembangan lain, Ahmad turut meluahkan rasa bimbang dengan peningkatan kes wabak COVID-19 di Kelantan yang kini meletakkan negeri terbabit di kedudukan tiga tertinggi kes COVID-19.

Dia berkata bahawa tiada pendekatan lain untuk mengurangkan jangkitan wabak COVID-19 melainkan semua rakyat berdisiplin dengan mematuhi prosedur operasi standard.

“Sehingga kini tahap SOP daripada segi penjarakan di lokasi tertentu seperti pasar masih lemah dan kami mengharapkan kerjasama semua pihak untuk memutuskan rangkaian Covid-19,” katanya.

Perkongsian KJ tentang ‘side effect’ vaksin dari China selepas disuntik buat netizen terhibur. Klik pautan di bawah untuk membaca.

Perkongsian KJ Tentang ‘Side Effect’ Vaksin Dari China Selepas Disuntik Buat Netizen Terhibur

Golongan Antivaksin Kurang Senang Dengan Syarat Terbaru Arab Saudi Ke Atas Jemaah Haji

Selepas Kontroversi Anti Vaksin, Zul Yahya Umum Keluar Tabligh Demi Jaga Nama Baik Jemaah


Kos Untuk Hasilkan Apple iPhone XS Max Cuma RM1832 Sahaja

Apple sememangnya terkenal sebagai syarikat teknologi dengan penawaran produk berharga premium. Jika model tahun lalu iaitu Apple iPhone X berjaya menjadi telefon pintar dengan tanda harga tertinggi iaitu $1000, nampaknya Apple meneruskan lagi trend yang sama dengan memperkenalkan Apple iPhone XS Max yang dijual dengan harga sehingga $1,449 di Amerika Syarikat.

Walaubagaimanapun, melalui laporan daripada TechInsights, kos penghasilan Apple iPhone XS Max 256 GB yang dijual pada harga $1,249 dianggarkan hanyalah sekitar $443 (~RM1,834) sahaja. Komponen termahal pada model ini adalah paparan OLED yang berharga $80.50 (~RM333).

Meskipun umum mengetahui harga tersebut cuma meliputi kos penghasilan tanpa melibatkan kos pemasaran dan sebagainya, perbezaan jurang harga yang tinggi ini turut mengundang banyak perbincangan dikalangan pengguna.

Tim Cook juga turut mengesahkan Apple berjaya menunjukkan angka yang positif dari segi keuntungan dimana keuntungan syarikat semakin meningkat. Malah, baru-baru ini Apple berjaya tersenarai sebagai syarikat teknologi dengan nilai mencecah $1 trilion.

Jelas sekali jualan iPhone dengan harga yang mahal tidak menjejaskan keuntungan syarikat dengan jumlah pembeli yang ramai. Adakah anda salah seorang daripada penyumbangnya?


Kos Untuk Hasilkan iPhone 12 Pro Cuma Serendah RM1,652 Sahaja

Sebut mengenai Apple iPhone pasti orang ramai cukup tahu di mana jenama ini sememangnya cukup terkenal dengan menawarkan produk dengan harga yang premium dan jauh lebih tinggi berbanding pesaing.

Dalam pada itu, penawaran harga telefon pintar sehingga RM6,699 nampaknya tidak menghalang orang ramai untuk sanggup beratur demi menjadi yang terawal memilikinya.

Di sebalik harga penjualannya yang tinggi, laporan daripada Asia Nikkei memaklumkan kos untuk menghasilkan sebuah Apple iPhone 12 Pro cuma serendah $406 (~RM1,652) sahaja. Dalam erti kata lain, Apple menjual model iPhone 12 Pro kepada pengguna dengan harga tiga kali ganda lebih tinggi.

Lebih mengejutkan, sensor kamera Apple yang berjaya mendapat pujian ramai ini dihasilkan oleh Sony dengan harga serendah $5.40 (~RM21.98) sebuah.

Berdasarkan penggunaan komponen iPhone berasaskan negara, 26.8% daripada komponen iPhone dihasilkan oleh Korea Selatan yang merangkumi bahagian skrin daripada pengeluar Samsung dan LG. 21.9% lagi masing-masing disumbangkan oleh pengeluar dari negara Eropah dan Amerika Syarikat.

Untuk pengetahuan, kos yang diumumkan merangkumi harga komponen dan pemasangan sahaja dan tidak termasuk dengan kos logistik, pemasaran, R&D dan sebagainya.

Tidak dilupakan keuntungan yang tinggi pada setiap produk yang terjual. Tidak hairanlah, jenama ini berjaya muncul sebagai syarikat pertama dunia dengan nilai RM8.35 trilion Ogos 2020.

Tular sebelum ini apabila Apple dijangka bakal menyertakan bateri yang lebih kecil pada model terbaru mereka iaitu iPhone 13.

Apple Dijangka Guna Bateri Yang Lebih Kecil Pada iPhone 13

Lihat Reaksi Pembeli Berang Selepas iPhone ‘Dummy’ Berharga RM23 Tidak Berfungsi

Apple iOS 15 Mungkin Tidak Lagi Menyokong iPhone SE Dan 6s


24 ‘Handmade’ Kostum Superhero Yang Bakal Buat Anda Tertawa

Menyewa kostum figura superhero mungkin sesuatu yang tidak perlu bagi sesetengah orang kerana mereka berkebolehan menghasilkannya sendiri. Gabungan kreativiti dan inspirasi diserlahkan di atas pakaian yang dihasilkan dengan penuh minat.

Berikut adalah 24 cara murah dan kreatif untuk menghasilkan kostum sendiri.

Kelakar kan? Mana satu paling win bagi anda? Komen di bawah.

BACA: 9 Poster Filem Antarabangsa Ini Akan Buat Anda Tersenyum

BACA juga: Hati-Hati Menonton Filem Hollywood Kerana Anda Tidak Mahu Terjebak Sebegini Teruk

LIKE dan FOLLOW Vocket di Facebook serta Instagram


Kostum Thor Untuk Avengers 4 Tertiris Awal

Dalam dunia internet ini, tiada apa pun yang selamat. Termasuklah kostum Thor untuk Avengers 4. Menurut perkongsian gambar di laman Reddit ini, dikhabarkan ini adalah suit yang akan dipakai oleh Thor dalam Avengers 4 nanti.

FIRST LOOK AT AVENGERS' WHITE SUITS IN AVENGERS 4! . It looks weird but cool idk lol… . . . . . . . . . . . #avengers #infinitywar #avengersinfinitywar #avengers4 #thor #rocketraccoon #avengersannihilation #captainmarvel #captainamerica #chrisevans #brielarson #chrishemsworth #bradleycooper #thanos #ironman #hawkeye #hulk #blackwidow #antman #warmachine #kpow_ok

A post shared by  KPOW! (@kpow_ok) on Oct 11, 2018 at 2:32am PDT

Khabarnya ini adalah gambar kotak belakang patung permainan rasmi daripada Hasbro. Pembuat patung aksi biasanya akan mendapat lakaran konsep awal untuk setiap watak-watak filem terbaru sesuatu filem kerana mereka memerlukan masa dan guide  yang terperinci untuk setiap watak.

Sebelum ini, info tentang Incredible Hulk dalam Avengers: Infinity War juga turut tertiris melalui patung permainan.

Untuk konstum Thor ini, rekaannya hampir sama dengan rekaan pakaian yang dipakai oleh Hank Pym ketika dalam filem Ant-Man & The Wasp. Jadi teori mengatakan Quantum Realm akan memainkan peranan besar dalam Avengers 4 boleh dikatakan betul.

Rocket Raccoon juga akan mempunyai pakaian yang hampir serupa dengan Thor. Jadi Rocket Raccoon juga akan ada peranan yang penting dalam Avengers 4 nanti. Selain Thor dan Rocket Raccoon, siapa lagi yang akan memakai pakaian ini nanti?


Kota Di Indonesia Ini Wajibkan Penjawat Awam Pakai Jenama Tempatan

Walikota Bogor, Bima Arya telah mengeluarkan arahan baharu kepada semua Pegawai Awam Negeri (ASN) atau Penjawat Awam (PNS) kota Bogor di Indonesia di mana mereka diwajibkan memakai pakaian buatan anak tempatan, lapor CNBC Indonesia.

Arahan yang disampaikan di laman Twitter miliknya @BimaAryaS, beliau menjelaskan bahawa peraturan baharu penjawat awam memakai pakaian kasual jenama tempatan ini terkandung dalam Peraturan Walikota Bogor No. 3 Tahun 2022, dan telah disahkan.

“Setiap Selasa, ASN Kota Bogor wajib menggunakan produk pakaian kasual jenama tempatan,” katanya. “ASN mesti menjadi enjin kebangkitan ekonomi selepas pandemik. Ada 6,983 ASN, jumlah yang tidak sedikit. Insya-Allah dapat menyumbang kepada industri tempatan,” kata Bima lagi.

Peraturan Walikota no.30 tahun 2022 mengenai pakaian dinas ASN sudah disahkan.

Setiap hari selasa ASN Kota Bogor wajib menggunakan produk pakaian kasual dari merk lokal. pic.twitter.com/1JZpyAIR7h

Mengenai peraturan ini, dijelaskan secara terperinci bahawa para penjawat awam di kota Bogor wajib memakai produk tempatan setiap hari Selasa. Kemudian, bersambung pada hari Khamis, ASN mesti memakai pangsi Sunda, dan pada hari Jumaat memakai batik atau etnik.

Sebelum ini, Presiden Joko Widodo (Jokowi) turut mengarahkan 40% daripada potensi perbelanjaan kerajaan pusat dan wilayah sebanyak Rp 1,071.4 trilion digunakan untuk perolehan produk tempatan. Jumlah tersebut adalah Rp 400 trilion dan disasarkan dapat dicapai bulan lalu.

Sasaran ini adalah sebahagian daripada usaha kerajaan dalam gerakan untuk merancakkan ekonomi tempatan dan barang buatan Indonesia. Nilai Rp 400 trilion yang asalnya menjadi sasaran hingga akhir tahun dipercepatkan hingga Mei 2022.

Bangga ekonomi Indonesia pulih lebih cepat, media jiran sindir Malaysia dan Thailand. Rujuk pautan di bawah untuk membaca.

Bangga Ekonomi Indonesia Pulih Lebih Cepat, Media Jiran ‘Sindir’ Malaysia Dan Thailand

Indonesia Tolak Usaha Malaysia Jadikan Bahasa Melayu Bahasa Kedua ASEAN?

Nama Ibu Kota Indonesia Jadi Perdebatan, Apakah Maksud Di Sebalik Nama ‘Nusantara’?


10 Perkara Terjadi Pada Badan Kita Apabila Minum Air

Minum air. Aktiviti yang mudah, tetapi memberi 1001 kebaikan kepada badan kita. Ini 10 perkara yang terjadi kepada badan kita apabila kita minum air:

1. Anda membangkitkan sumber tenaga semulajadi

Majoriti daripada sel manusia terbina daripada air, terutamanya sel darah. Minum air dalam jumlah mencukupi akan membantu darah membawa nutrien ke seluruh sistem badan dengan lebih efisyen, memberi anda lebih tenaga untuk melakukan perkara yang disukai.

2. Mengelakkan risiko kanser pundi kencing

Kajian terbaru daripada Universiti Brown mendapati lelaki yang minum air lebih banyak mengalami penyusutan risiko pundi kencing sebanyak 24%. Kajian ini mencadangkan punca fenomena ini berlaku adalah disebabkan kebolehupayaan air menyahtinjakan kekotoran dalam badan yang boleh menyebabkan kanser.

TONTON: Ujian Ketahanan Air iPhone 6S Dan 6S Plus. Adakah Keluaran Kali Ini Lebih Baik

Menggantikan minuman bergula seperti soda dan jus dengan air kosong adalah cara yang terbaik untuk mengurangkan kalori dan memulakan penurunan berat badan. Elakkan kalori berlebihan yang menyebabkan pertambahan berat badan dengan air kosong yang ditapis!

Cecair sivonial melincirkan sendi dengan mengurangkan geseran di engsel-engsel badan. Oleh kerana sebahagian besar kandungannya terdiri daripada air, pastikan ada minum sekurang-kurangnya 2 liter air setiap hari.

5. Memastikan cecair dalam badan mencukupi

Untuk mengelakkan dehidrasi, badan anda sentiasa bekerja kuat untuk mencapai titik keseimbangan di antara cecair yang masuk dengan cecair yang keluar. Air adalah komponen penting dalam badan manusia, jadi pastikan anda minum air secukupnya setiap hari.

6. Memastikan diri dalam kondisi ideal ketika mengandung

Minum air secukupnya setiap hari (10 cawan) membantu anda kekal segar ketika mengandung.

Apabila anda tidak minum air secukupnya, kesan dehidrasi akan tertonjol di kulit muka. Kekeringan dan penyerpihan adalah antara tanda-tanda yang anda perlu minum lebih banyak air. Jadikan kulit anda kekal lembap dan sihat dengan minum air secukupnya.

8. Mengekalkan keseimbangan air-elektrolit

Elektrolit mengawal penghidratan dan tahap pH darah, juga penting untuk saraf yang sihat dan fungsi-fungsi otot. Pengambilan air dan elektrolit yang sesuai adalah bagus untuk badan anda, membantu anda untuk mengelakkan jatuh sakit seperti hypernatremia.

9. Sekiranya anda selsema, air membantu melawan penyakit

Elakkan kesebuan dengan minum air. Air membantu anda mengeluarkan kahak dan hingus yang terkumpul akibat flu dan alergi.

10. Anda memberi otak pelincir secukupnya untuk berfungsi

Dengan kekal terhidrasi, anda dapat mengelakkan kesan fizikal seperti pening kepala. Dalam masa yang sama, satu kajian dari London menyatakan air dapat membantu prestasi kognitif, seperti masa tindak balas dan reaksi.

Lagi sedap air, lebih banyak anda minum. Nikmati air dengan rasa lebih sedap dengan penapis air Coway ini.

TONTON: Air Terjun Lepoh Di Selangor Yang Kaya Dengan Ikan Jinak

LIKE dan FOLLOW Vocket di Facebook serta Instagram


6 Lokasi Makan Best Dan Mesti Cuba Di Muar, Johor

Nota Editor: 6 lokasi makan best di Muar ini telah dikongsikan oleh M Hanif Khalid. Terima kasih atas perkongsian anda melalui #YesVocket.

Muar, Bandar DiRaja Johor, terletak di muara bersempadan dengan Melaka, untuk ke sini boleh melalui highway keluar exit tangkak.

Rugi rasanya jika anda datang ke sini tanpa merasai keenakan makanan yang menjadi daya tarikan di sini.

Antara gerai dan cafe yang wajib anda cuba.

Kopi yang terbaik dari ladang, kepekatan dan aroma yang sungguh memikat.

Satu keunikkan di Muar adalah sate sebagai hidangan sarapan pagi. Jangan lupa mencuba roti telor goyang dan tauhu lentok.

Antara mee bandung yang terkenal di Muar.

Baca lagi: Menikmati Kacang Pool Haji Yang Mengasyikkan di Johor Bahru

Kalau makan di sini, kuah asam pedas siap dihirup macam sup. Gerai ini masuk Jalan-Jalan Cari Makan TV3

Murtabak yang besar tebal penuh dengan daging. Menu minum petang.

6. Restoran Makanan Laut Wak Jos Sabak Awor.

Baca lagi: 12 Lokasi Makanan Sedap Di Batu Pahat, Johor. Boleh Buat Anda Terliur